|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. január 24-ei rendkívüli ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata és Polgármesteri Hivatala Közbeszerzési és Beszerzési szabályzatainak módosítására |

**Készítette:**

Batóné dr. Mácsai Gyöngyvér

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete a 960/2020. (XII.16.) számú határozatával fogadta el Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzatát (a továbbiakban Közeszerzési Szabályzat), mely ezt követően két alkalommal módosításra került.

Budapest Főváros VII. kerület Erzsébetváros Önkormányzatának Képviselő-testülete a 961/2020. (XII.16.) számú határozatával fogadta el Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzatát (a továbbiakban Beszerzési Szabályzat), mely ezt követően két alkalommal módosításra került.

A jelzett szabályzatok újabb módosítását az indokolja, hogy az azokban meghatározott közbeszerzési és beszerzési feladatokkal kapcsolatos ügyintézés a Hivatal Városüzemeltetési Irodájától a jogügyleteket kezelő Jegyzői Irodához került Budapest Főváros VII. kerület Erzsébetváros Önkormányzatának Képviselő-testülete 309/2022. (XII.7.) számú határozata alapján. A jelzett változás átvezetésén kívül néhány kisebb pontosítást végeztünk a szabályzatokban.

A Képviselő-testület döntési jogkörét a közbeszerzésekről szóló 2015. évi CXLIII. törvény 27.§ (1) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének …/2023. (I. 24.) határozata Budapest Főváros VII. kerület Erzsébetváros Önkormányzata és Polgármesteri Hivatala Közbeszerzési Szabályzatának 3. számú módosításáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. a határozat mellékletét képező Budapest Főváros VII. kerület Erzsébetváros Önkormányzata és Polgármesteri Hivatala Közbeszerzési Szabályzatának 3. számú módosítását a határozati javaslat melléklete szerint (a továbbaiakban: Közbeszerzési Szabályzat) módosításokkal egységes szerkezetbe foglalva jóváhagyja.
2. a Közbeszerzési Szabályzat hatálybalépése 2023. január 25., egyben felkéri a polgármestert és a jegyzőt a Közbeszerzési Szabályzat aláírására.

**Felelős**: Niedermüller Péter polgármester

**Határidő**: 2023. január 25.

**2.**

**Budapest Főváros VII. kerület Erzsébetváros Önkormányzata Képviselő-testületének …/2023. (I. 24.) határozata Budapest Főváros VII. kerület Erzsébetváros Önkormányzata és Polgármesteri Hivatala Beszerzési Szabályzatának 3. számú módosításáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. a határozat mellékletét képező Budapest Főváros VII. kerület Erzsébetváros Önkormányzata és Polgármesteri Hivatala Beszerzési Szabályzatának 3. számú módosítását a határozati javaslat melléklete szerint (a továbbaiakban: Beszerzési Szabályzat) módosításokkal egységes szerkezetbe foglalva jóváhagyja.
2. a Beszerzési Szabályzat hatálybalépése 2023. január 25., egyben felkéri a polgármestert és a jegyzőt a Beszerzési Szabályzat aláírására.

**Felelős**: Niedermüller Péter polgármester

**Határidő**: 2023. január 25.

Budapest, 2023. január 11.

Niedermüller Péter

polgármester

Mellékletek:

* Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata a 3. sz. módosítással egységes szerkezetbe foglalva
* Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata a 3. sz. módosítással egységes szerkezetbe foglalva