|  |
| --- |
| **Budapest Főváros VII. kerület Erzsébetváros Önkormányzata**  **Garai Dóra képviselő** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. január 24 - ei

rendkívüli ülésére

**Tárgy:** Javaslat a Budapest Főváros VII. kerület Erzsébetváros Önkormányzata Képviselő-testületének a Szervezeti- és Működési Szabályzatáról szóló 38/2020. (IX.24.) önkormányzati rendeletének módosítására, a Képviselő-testület üléseire javasolt előterjesztések címére

**Készítette:**

Garai Dóra

képviselő

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

1. Előzmények

A demokratikus működés egyik alapelve, hogy a polgárok tisztában legyenek jogi környezetük szabályozásaival, esetünkben hogy jobban megismerhessék az önkormányzat rendeleteit. Ehhez szükséges, hogy a nyilvános képviselő-testületi ülésről szóló meghívón szereplő címeken a laikus nyilvánosság is kiigazodjon, egyértelműen ismerje meg a címből, miről fog szólni az előterjesztés akkor is, ha nem rendelkezik jogi jártassággal, vagy a korábbi önkormányzati rendeletek ismeretével. Ennek segítségével a közéletben kevésbé eligazodni képes, vagy passzívabb választópolgár is nagyobb valószínűséggel vonható be a helyhatósági közéletbe, erősítve ezzel a demokratikus működést.

1. Hatásvizsgálat

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint

1) Társadalmi, gazdasági, költségvetési hatások:

A rendeletmódosítónak gazdasági, költségvetési hatása nincs. Életbelépésével elősegíti a kerületi polgárok közéletben való aktivitását, ezáltal egy egészségesebb képviseleti demokrácia egyik építőköve.

2) Környezeti és egészségügyi hatások:

A rendeletmódosításnak környezeti és egészségügyi hatása nincs.

3) Adminisztratív terheket befolyásoló hatás:

A rendeletmódosításnak adminisztratív terheket befolyásoló hatása nincs.

4) A jogszabály megalkotásának szükségessége, a jogalkotás elmaradásának várható következményei:

A lakosság passzívitása a közélet iránt, politikai apátia, mely az önkormányzat nyilvános működésének kiüresedésével járhat, (ld. a nyilvános üléseken és közmeghallgatáson való alacsony részvételi hajlandóság)

5) A jogszabály alkalmazásához szükséges személyi, szervezeti, tárgyi és pénzügyi feltételek:

A jogszabály alkalmazásához szükséges személyi, szervezeti, tárgyi, és pénzügyi feltételek a Polgármesteri Hivatal keretein belül rendelkezésre állnak. Pénzügyi többletköltséget a rendelet végrehajtásának biztosítása nem igényel.

Kérem a Képviselő-testületet az előterjesztés megtárgyalására és a rendelettervezet elfogadására.

Budapest, 2022. december 21.

**Garai Dóra**

**önkormányzati képviselő**

Melléklet:

- Rendeletmódosítás