|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. január 24 - ei**

**rendkívüli ülésére**

**Tárgy:**  Döntés a Kultúrnegyed Katalizátor című pályázati felhívásra beérkezett alapítványi pályázatokról

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzatának Képviselő- testülete 290/2022. (XI. 16.) számú határozatával akként döntött, hogy Kultúrnegyed Katalizátor címmel pályázati felhívást tesz közzé a kerületben megvalósuló kulturális programok létesítésére egyéni vállalkozók, gazdasági társaságok, valamint civil szervezetek és természetes személyek számára.

A Pályázat célja a fenntartható turizmus létrejöttének támogatása, ahol a szereplők, azaz a helyi lakók, turisták és a vállalkozók konszenzusos, egymás szempontjait tiszteletben tartva, minőségi viszonyban élhetnek egymás mellett.

A benyújtási határidőig (2022. december 19. 24.00 óra) a pályázatra 15 projekt-javaslat érkezett, köztük 3 alapítvány is nyújtott be pályázatot a természetes személyek, egyesületek, szövetség és egyéni vállalkozó mellett.

Az utóbbi pályázók pályázatait a kiírásnak megfelelően a Művelődési, Kulturális és Szociális Bizottság bírálja el, az alapítványok tekintetében a Tisztelt Képviselő- testület rendelkezik döntési hatáskörrel Magyarország helyi önkormányzatairól szóló 2011. évi CLXXXIX. törvény 42. § alapján:

*„42.§ A képviselő-testület hatásköréből nem ruházható át:*

*4. a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása;”*

A támogatási összegek fedezete a pályázat kiírásakor biztosításra került.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (I.24.) határozata az alapítványok részéről benyújtott Kultúrnegyed Katalizátor pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. a Kultúrnegyed Katalizátor pályázat keretében alapítványok részéről beérkezett érvényes pályázatokat az alábbi támogatásban részesíti:

|  |  |  |
| --- | --- | --- |
| **Pályázó** | **Projekt Javaslat** | **Támogatás mértéke** |
| Pararell Művészet Alapítvány | Octopus\*kiállítóhely létrehozása | 400.000.- Ft |
| Örökmozi Alapítvány | Örökmozi Filmklub | 300.000.- Ft |
| Szépirodalmi Figyelő Alapítvány | Erzsébetvárosi Kép-Regény | 400.000.- Ft |

1. a támogatás kizárólag a pályázatban meghatározott célok fedezésére használható fel.
2. felhatalmazza a polgármestert, hogy a nyertes pályázókkala támogatási szerződést megkösse.

**Felelős:** Niedermüller Péter polgármester

**Határidő:** 2023. február 28.

Budapest, 2023. január 18.

Niedermüller Péter

polgármester