|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. január 24 - ei

rendkívüli ülésére

|  |  |
| --- | --- |
| **Tárgy:** | Tulajdonosi döntés a *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

Az előterjesztést nyilvános ülésen kell tárgyalni.

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyában *bonyolítói szerződés* van érvényben *(1. számú melléklet)*.

A bonyolítói szerződés végrehajtása érdekében lefolytatott közbeszerzési eljárás alapján a hatályos bonyolító szerződésben a kivitelezési határidő módosítása és az elektromos felújítás szakipari kivitelezésére vonatkozó költség-összegek pontosítása szükséges, mely magával vonja a bonyolítói jutalék összegének módosulását is.

A bonyolító szerződés módosítását követően a szerződés végösszege összesen 3.450.486,- forinttal csökken.

Kérem a Tisztelt Képviselő-testületet, hogy *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú - a határozati javaslat mellékletét képező - bonyolítói szerződés módosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (I.24.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyú bonyolítói szerződés módosításához.
2. felkéri a Polgármestert és az EVIN Nonprofit Zrt. vezérigazgatóját a határozat *1., 2.a. és 2.b. sz. mellékletét* képező módosításokkal egységes szerkezetbe foglalt bonyolítói szerződés aláírására.

**Felelős**: Niedermüller Péter polgármester

**Határidő**: azonnal

Budapest, 2022. december 15.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1.számú melléklet – Bonyolítói szerződés\_Király utca 49., 55.

Határozati javaslat mellékletei:

1.számú melléklet – Bonyolítói szerződés 1.sz.módosítása\_Király utca 49., 55

2.a.számú melléklet – Bonyolítói szerződés módosítás 1.sz.melléklete\_Király utca 49.

2.b.számú melléklet - Bonyolítói szerződés módosítás 1.sz.melléklete\_Király utca 55.