|  |
| --- |
| **Budapest Főváros VII. kerület Erzsébetváros Önkormányzata**  Dr. Kispál Tiboralpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. január 24 - ei

rendkívüli ülésére

**Tárgy:**  Az Erzsébetvárosi Bóbita Óvoda és az Erzsébetvárosi Dob Óvoda az „Oktatási Hivatal Bázisintézménye”cím elnyerésére benyújtandó pályázatának támogatása

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

Az előterjesztést nyilvános ülésen kell tárgyalni.

A határozatok elfogadásához egyszerű szavazattöbbség szükséges.

**Tisztelt Képviselő-testület!**

2022. november 28. napján az Oktatási Hivatal (a továbbiakban: OH) Pedagógiai Oktatási Központjai (a továbbiakban: POK) pályázatot hirdettek az illetékességi területükön működő köznevelési intézmények részére az „OKTATÁSI HIVATAL BÁZISINTÉZMÉNYE" cím elnyerésére. A meghirdetésre került pályázaton eredményesen szereplő intézmények a címet 2023-2026 közötti időszak alatt viselhetik.

A pályázati felhívás célja a POK illetékességi területén működő köznevelési intézmények pedagógiai eredményességének növelése olyan intézmények bevonásával, akik készek megosztani a már működő jó gyakorlataikat, helyet és lehetőséget biztosítanak műhelymunkák, bemutató órák, tanulmányi és tehetséggondozó versenyek, pedagógus-továbbképzések számára. A címet elnyerő intézmények bázisintézményi tevékenységükkel katalizálják a pedagógiai-szakmai közélet fejlődését, támogatják az adaptáció folyamatát, elősegítik a POK által biztosított pedagógiai-szakmai szolgáltatásokhoz való méltányos hozzáférést, valamint a szakmai közösségi élet kiteljesedését, mindezzel emelve intézményük települési és megyei szintű presztizsét.

A pályázatban nyertes intézmények nyitottak arra, hogy szakmailag támogassák a tartósan alulteljesítő köznevelési intézmények szakmai tevékenységét, az ott folyó nevelő-oktató munka eredményességét.

A pályázat benyújtásának határideje: 2023. január 31. napja.

Kerületünkben két óvoda, az Erzsébetvárosi Bóbita Óvoda és az Erzsébetvárosi Dob Óvoda már e cím büszke tulajdonosa, a jelenlegi címet 2023. június 15-ig viselhetik.

Jelen pályázati felhívásra e két óvoda intézményvezetője jelezte, hogy az általuk vezetett intézmény a meghirdetett pályázaton szeretne részt venni, lehetőséget teremtve ezzel az újabb cím elnyerésére, illetve a már megkezdett szakmai munka folytatására.

A pályázaton való részvétel feltétele a nevelőtestületi szándéknyilatkozat, mely mindét pályázat esetében a pályázat tartalmi mellékletét képezi, az a pályázattal együtt érvényes. (Az *Erzsébetvárosi Bóbita Óvoda pályázata 1. számú, az Erzsébetvárosi Dob Óvoda pályázata a 2. számú melléklet.*)

A pályázaton való részvétel további feltétele a fenntartó részéről történő támogató nyilatkozat megléte. (*3. számú melléklet)*

A pályázaton eredményesen szereplő intézményekkel és annak fenntartójával az Oktatási Hivatal 3 évre szóló együttműködési megállapodást köt, mely során a bázisintézmény kötelezettségekkel és jogokkal bír. **Az együttműködési megállapodás fenntartót érintő kötelezettsége az, hogy az együttműködés során lehetővé teszi a bázisintézmény számára a megállapodás keretében vállalt kötelezettségeinek teljesítését és jogainak gyakorlását.** (*4. számú melléklet*)

Tájékoztatom a tisztelt Képviselő–testületet, hogy az Erzsébetvárosi Bóbita Óvoda és az Erzsébetvárosi Dob Óvoda a hatályos jogszabályoknak megfelelően működik, az elmúlt 3 év ellenőrzései (fenntartói-törvényességi, pedagógiai-szakmai) nem tártak fel szabálytalanságot az intézmények működésében.

Fentiek alapján javaslom az Erzsébetvárosi Bóbita Óvoda és az Erzsébetvárosi Dob Óvoda az „OKTATÁSI HIVATAL BÁZISINTÉZMÉNYE" cím elnyerésére kiírt pályázatán való részvételének támogatását.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …../2023. (I.24.) határozata a Erzsébetvárosi Bóbita Óvoda az „Oktatási Hivatal Bázisintézménye”cím elnyerésére benyújtandó pályázatának támogatásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. támogatja az Erzsébetvárosi Bóbita Óvoda részvételét az „OKTATÁSI HIVATAL BÁZISINTÉZMÉNYE" cím elnyerésére kiírt pályázaton.
2. felkéri a polgármestert a támogató nyilatkozat aláírására.
3. eredményes pályázat esetén felkéri a polgármestert az együttműködési megállapodás aláírására.

**Felelős**: Niedermüller Péter polgármester

**Határidő**: 1. és 2. pont esetében: 2023. január 31.

3. pont esetében: 2023. július 31.

**Budapest Főváros VII. kerület Erzsébetváros Önkormányzata Képviselő-testületének …../2023. (I.24.) határozata a Erzsébetvárosi Dob Óvoda az „Oktatási Hivatal Bázisintézménye”cím elnyerésére benyújtandó pályázatának támogatásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. támogatja az Erzsébetvárosi Dob Óvoda részvételét az „OKTATÁSI HIVATAL BÁZISINTÉZMÉNYE" cím elnyerésére kiírt pályázaton.

1. felkéri a polgármestert a támogató nyilatkozat aláírására.
2. eredményes pályázat esetén felkéri a polgármestert az együttműködési megállapodás aláírására.

**Felelős**: Niedermüller Péter polgármester

**Határidő**: 1. és 2. pont esetében: 2023. január 31.

3. pont esetében: 2023. július 31.

Budapest, 2022. december 21.

Dr. Kispál Tibor

alpolgármester

Előterjesztés melléklete:

1. melléklet: Erzsébetvárosi Bóbita Óvoda pályázata és nevelőtestületi szándéknyilatkozata
2. melléklet: Erzsébetvárosi Dob Óvoda pályázata és nevelőtestületi szándéknyilatkozata
3. melléklet: Támogató nyilatkozat
4. melléklet: Együttműködési megállapodás tervezete