|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. január 24 - ei

rendkívüli ülésére

**Tárgy:**  Javaslat a Polgármester 2023. évi szabadságtervének jóváhagyására

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth László

jegyző

Az előterjesztést nyilvános ülésen kell tárgyalni.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § a következőképpen rendelkezik a főállású polgármester foglalkoztatási jogviszonyáról:

*„(1) A főállású polgármester foglalkoztatási jogviszonya a képviselő-testület és a polgármester között – a (2) bekezdés b) pontja kivételével – választással létrejövő, sajátos közszolgálati jogviszony. A polgármester tekintetében a képviselő-testület gyakorolja a munkáltatói jogokat.”*

Továbbá a Kttv. 225/C. § (1) – (4) bekezdése a következőképpen rendelkezik a polgármester szabadságára vonatkozó szabályokról:

*(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

*(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.*

Jelen előterjesztésben a fent hivatkozott jogszabályhelyek alapján a polgármester 2023. évi szabadságának ütemezésének a jóváhagyását az alábbiak szerint kezdeményezem:

**A polgármester 2023. évi szabadságának mértéke:**

2022. évi ki nem vett 40 nap

2023. évi szabadság

alapszabadság: 25 nap

pótszabadság: 14 nap

Összesen: 79 nap

**A polgármester 2023. évi szabadságának ütemezése**

|  |  |  |
| --- | --- | --- |
| **Hónapok megnevezése** | **Szabadság időtartama** | **Szabadságon töltött munkanapok száma** |
| Január | 2023. január 17-20. | 4 |
| Február | 2023. február 03-10. | 6 |
| Március | 2023. március 07-14. | 6 |
| Április | 2023. április 03-11. | 5 |
| Május | 2023. május 22-26. | 5 |
| Június | 2023. június 19-23. | 5 |
| Július | 2023. július 17-31. | 11 |
| Augusztus | 2023. augusztus 01-04. | 4 |
| Augusztus | 2023. augusztus 21-25. | 5 |
| Október | 2023. október 9-13. | 5 |
| November | 2023. november 13-17. | 5 |
| December | 2023. december 27-29. | 3 |
| **Összesen** |  | 64 |

A fennmaradó 15 napot váratlanul felmerülő okokra kívánom fenntartani.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (I.24.) határozata a Polgármester 2023. évi szabadságtervének jóváhagyásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt

* 1. hozzájárul, hogy a Polgármester a 2022. évben ki nem vett szabadságát 2023. évben igénybe vehesse.
  2. a Polgármester 2023. évi szabadságának ütemezését az alábbiak szerint jóváhagyja:
     + 2023. január 17-től 2023. január 20-ig
     + 2023. február 03-tól 2023. február 10-ig
     + 2023. március 07-től 2023. március 14-ig
     + 2023. április 03-tól 2023. április 11-ig
     + 2023. május 22-től 2023. május 26-ig
     + 2023. június 13-tól 2023. június 17-ig
     + 2023. július 11-től 2023. július 31-ig
     + 2023. augusztus 01-től 2023. augusztus 04-ig
     + 2023. augusztus 21-től 2023. augusztus 25-ig
     + 2023. október 09-től 2023. október 13-ig
     + 2023. november 13-tól 2023. november 17-ig
     + 2023. december 27-től 2023. december 29-ig

**Felelős:** Niedermüller Péter polgármester

**Határidő:**folyamatos

Budapest, 2023. január 10.

Niedermüller Péter

polgármester