|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. január 24 - ei

rendkívüli ülésére

**Tárgy:**  Javaslat a 2023. évi igazgatási szünet elrendeléséről

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény 232. § (3) bekezdése a következőképpen rendelkezik:

*„(3) A képviselő-testület, valamint a 2. §-ban felsorolt szervek vezetője – a Kormány ajánlásának figyelembevételével – a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”*

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet a következőképpen rendelkezik:

„*13. §**(1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.*

*(2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.*

*(3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.*

*14. §**Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.*

*15. §**A Kormány a Kttv. 232. § (3) bekezdése alapján* ***a helyi önkormányzat képviselő-testülete****, valamint a Kttv. 2. §-ában felsorolt szervek vezetője* ***számára ajánlja igazgatási szünet elrendelése esetén az e rendeletben foglaltak figyelembevételét.****”*

A hivatal vezetése fentieket alapul véve tűzi ki a köztisztviselők részére az igazgatási szünetet. A polgármesteri szabadság kiadásának ütemezése az igazgatási szünethez igazodik.

A jogalkotásról szóló 2010. évi CXXX. törvény 23. § (2) bekezdése szerint:

*„(2) Normatív határozatban szabályozhatja a helyi önkormányzat képviselő-testülete a saját és az általa irányított szervek tevékenységét és cselekvési programját, valamint az általa irányított szervek szervezetét és működését.”*

Budapest Főváros VII. kerület Erzsébetváros Önkormányzata Képviselő-testületének a Szervezeti- és Működési Szabályzatáról szóló 38/2020. (IX. 24.) önkormányzati rendelete 45. § (1) bekezdése szerint:

1. *Az önkormányzati rendeleteket és normatív határozatokat a Polgármesteri Hivatal hirdetőtábláján való kifüggesztéssel kell kihirdetni. A rendelet és a normatív határozat elfogadásáról a lakosságot az Önkormányzat hivatalos internetes honlapján azok megjelentetésével tájékoztatni kell.*

Az igazgatási szünet időtartama alatt a szükséges ügymenet biztosítása ügyeleti rendszerben kerül megszervezésre.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (I.24.) határozata a 2023. évi igazgatási szünet elrendeléséről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Polgármesteri Hivatal által foglalkoztatott köztisztviselők, ügykezelők és munkavállalók részére 13 munkanap igazgatási szünetet rendel el az alábbiak szerint:

1. 2023. július 24-től 2023. augusztus 4-ig 10 munkanap
2. 2023. december 27-től 2023. december 29-ig 3 munkanap

2. felkéri a Jegyzőt az igazgatási szünet idejére a munkáltatói jogkör gyakorlójaként a Polgármesteri Hivatalban foglalkoztatottak részére a szabadság kiadására, valamint az igazgatási szünet időtartama alatt a szükséges ügymenet biztosításának ügyeleti rendszerben történő megszervezésére.

**Felelős**: Tóth Lászó jegyző

**Határidő**: folyamatos

Budapest, 2023. január 10.

Niedermüller Péter

polgármester