|  |
| --- |
| **Budapest Főváros VII. kerület Erzsébetváros Önkormányzata**  **Tóth László jegyző** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület** **2023. január 24-ei rendkívüli ülésére**

|  |  |
| --- | --- |
| **Tárgy:** | Beszámoló a Polgármesteri Hivatal 2022. évi munkájáról |

**Készítette:**

Batóné dr. Mácsai Gyöngyvér

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény („Mötv.”) 81. § (3) bekezdés f) pontja értelmében a jegyző a polgármesteri hivatal tevékenységéről minden évben beszámolót köteles készíteni a Képviselő-testület számára. A jogszabályi kötelességnek eleget téve a Képviselő-testület elé terjesztem a Polgármesteri Hivatal 2022. évi tevékenységéről szóló beszámolót.

**A Polgármesteri Hivatal 2022. évi tevékenysége**

**Hatósági és Ügyfélszolgálati Iroda**

A Hatósági és Ügyfélszolgálati Iroda a rendőrhatóság, a vámhatóság, a népegészségügyi, valamint a katasztrófavédelmi hatóság munkatársaival közreműködve továbbra is folytatta az éjszakai szórakozóhelyek ellenőrzését, különös tekintettel Belső-Erzsébetváros területére, mint a lakosságot kiemelten érintő célterületre.

Idén a fenti szervekkel összehangoltan, valamint a kereskedelmi hatóság által külön, 74 ellenőrzésre került sor a nappali és éjszakai órákban, amely ellenőrzések a jövő évben tovább folytatódnak.

A társhatóságokkal összehangolt ellenőrzések célja a vendéglátóhelyek teljes körű – üzemeltetés, jövedéki termékek forgalmazása, idegenrendészet, vendégkör, bűnügyi fertőzöttség, katasztrófavédelmi előírások – ellenőrzése volt, különös tekintettel az ott folytatott kereskedelmi tevékenység és zeneszolgáltatás nyújtása, vagy a tűzvédelmi szabályoknak való megfelelés vizsgálatára. A hatóság a vendéglátó üzletek 24 és 6 óra közötti nyitva tartásával összefüggő hatóság vizsgálatok keretében a jogszabálysértő magatartás megállapítása miatt 9 esetben a figyelmeztetés, 37 esetben, összesen több mint 5 millió Ft összegben a közigazgatási bírság, továbbá 31 esetben a tevékenység végzésétől történő eltiltás közigazgatási szankció alkalmazásáról döntött.

Budapest Főváros VII. Kerület Erzsébetváros Önkormányzata Képviselő-testületének az üzletek éjszakai nyitvatartási rendjéről szóló 25/2020. (VI.25.) önkormányzati rendeletében foglaltak értelmében a kereskedelmi hatóság munkatársai 2022 évben 130 db. engedélyt adtak ki.

A kereskedelmi hatóság által vezetett nyilvántartás alapján megállapítható, hogy 2022-ben ismételten növekedésnek indult a szálláshely-szolgáltatási tevékenységek száma, így azoknak folyamatos ellenőrzése is szükségessé vált.

A kerületben üzemeltetett szálláshelyek tekintetében 91 szálláshely-szolgáltatóval szemben került sor ellenőrzésre, mely ellenőrzések a jövő évben tovább folytatódnak.

A kereskedelmi hatóság a hozzá érkezett, vendéglátóhelyek és szálláshelyek működésével kapcsolatos lakossági bejelentéseket, kifogásokat minden esetben a vonatkozó jogszabályi előírásoknak megfelelően kivizsgálta, és a szükséges intézkedést a vizsgálat eredménye alapján megtette.

Az önkormányzati hatóság a közterület használatával összefüggő eljárásai során a közösségi együttélés szabályaival ellentétes magatartás megállapítása miatt 52 esetben a figyelmeztetés, 111 esetben, összesen több mint 23 millió Ft összegben a közigazgatási bírság szankció alkalmazásáról döntött.

Az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13) önkormányzati rendelet alapján, 2022. évben 201 ifjú polgár, 801 idős polgár, és 236 18. évét betöltött polgár köszöntésére és részükre 30.000 forint összegű juttatás folyósítására került sor.

Az ifjú, idős, nagykorú polgár jogcímen nyújtott egyszeri támogatáson kívül, emléklap küldésével köszöntésre került 70. születésnapján 477 idős polgár, valamint 75. születésnapján 389 idős polgár.

2022. évben 1858 db hagyatéki ügyirat keletkezett, ebből 1369 db hagyatéki leltár felvételére került sor.

**Adóügyi Iroda**

A jegyző, mint önkormányzati adóhatóság feladatait az Adóügyi Iroda látja el, amely önálló szervezeti egységként 2020. október 1. napjával jött létre.

Az iroda jár el a kerületben bevezetett helyi adók: építményadó, telekadó és idegenforgalmi adó ügyekben, adóigazolásokat, adó- és értékbizonyítványokat ad ki, illetve eljáró adóhatóság egyes adók módjára behajtandó köztartozások ügyében.

A bevezetett helyi adók 2022-ben a következőképpen alakultak:

**Építményadó:** Kivetéses adónem, mely az adókötelezett adatbejelentése alapján kerül kivetésre. A kerületben az építményadó általános mértéke 1951 Ft/m2, kedvezményes mértéke magánszemély gépjárműtároló tulajdonosok esetében 1000 Ft/m2.

2022. évre vonatkozóan adóemelésre nem került sor, az éves előirányzat teljesült.

Jelenlegi nyilvántartási adatok szerint 5154 adózó, 8217 adótárgyára vetünk ki építményadót.

2022. évben 567 adókötelezettet hívtunk fel adatbejelentés teljesítésére.

**Idegenforgalmi adó:** Az adókötelezett a szállást igénybevevő vendég. Forgalmi típusú adó, ezért a bevétel az idegenforgalmi adatoktól függ. Mértéke a vendégéjszakáért fizetett szállásdíj 4%-a, melyet a szálláshely szolgáltatók szednek be a szállást igénybevevő vendégtől.

2022. évben a Covid helyzet után ismét erősödött a vendégforgalom, így az ebből származó bevétel is emelkedik.

A kerületben 2174 adókötelezettet tartunk nyilván idegenforgalmi adó vonatkozásában.

Az Adóügyi Iroda a Hatósági és Ügyfélszolgálati Irodával közösen ellenőrzi a szálláshely szolgáltatókat helyszíni ellenőrzés keretében. Sikeres ellenőrzést folytattunk 606 szálláshelyen, összesen 7049 férőhelyre vonatkozóan. Az ellenőrzési program eddigi eredményeként 42.636.895 Ft IFA folyt be.

**Telekadó:** A kerületi adottságok (sűrű beépítettség, kevés üres telek) a telekadó bevétel nem jelentős. Az adó mértéke 2022. évben 354 Ft/m2, az éves előirányzat ezen az adónemen is teljesült.Jelenleg 29 adótárgyra kerül kivetésre telekadó.

**Gépjárműadó:** 2021. januártól az új adókivetés a Nemzeti Adó- és Vámhivatalhoz tartozik. A korábbi évek tartozásait még az önkormányzatoknak kell beszedni, mely teljes egészében átutalásra kerül a Magyar Államkincstár számlájára.

Az Adóügyi Iroda tevékenységi köréhez tartozik adó- és értékbizonyítványok kiállítása hagyatéki, gyámhivatali, végrehajtási és törvényben meghatározott egyéb ügyekben. 2022. évben 577 adó- és értékbizonyítvány kiállítására került sor.

Az iroda jár el ezen túlmenően egyes adók módjára behajtandó köztartozások esetében, pl. elővezetési költségek, hulladékgazdálkodási díj, egyes szabálysértési szankciók behajtása ügyében.

**Pénzügyi Iroda**

A Pénzügyi Iroda 2022. évben maradéktalanul eleget tett az önkormányzat és intézményei fizetési kötelezettségeinek.  A számlák, támogatások és egyéb pénzügyi kifizetések pénzügyi teljesítése határidőben megtörtént. A 2022. április 3-án megtartott, közös eljárásban lebonyolított országgyűlési képviselők választása és országos népszavazást valamint a  2022. június 26-án megtartott helyi önkormányzati képviselők időközi választását a hivatal sikeresen lebonyolította. A pénzügyi elszámolás mindkét választás esetében határidőben, hibátlanul  megtörtént. A népszámlálással kapcsolatos feladatok ellátása szabályszerűen megtörtént. A pénzügyi elszámolás határideje 2022. december 15-e volt, melyet hibátlanul teljesítettünk. A megváltozott jogszabályokat alkalmazzuk és partnereikkel is sikeresen betartatjuk. Az ügyfelekkel, beszállítókkal és a társirodákkal folyamatos kapcsolatot tartunk fenn.

**Számvitel:**

Az elmúlt időszakban minden (havi, negyedéves, éves)  jelentési kötelezettségünknek – a kialakult vírushelyzet ellenére is – határidőre, hibátlanul eleget tettünk. A jövőben is hasonlóan nagy figyelmet fordítunk a számviteli előírások betartására valamint a  jogszabályi változások figyelemmel kísérésére,  a határidők betartására, a hibátlan adatszolgáltatásra.

**Intézménygazdálkodás:**

Együttműködési megállapodás alapján ellátjuk a nevelési intézmények továbbá az Erzsébetváros Rendészeti Igazgatósága pénzügyi, számviteli és költségvetési feladatait, továbbá a nevelési intézmények összes személyügyi kérdésével kapcsolatos feladatait a KIRA és egyéb elektronikus rendszerekben. Az intézményrendszer működéséhez szükséges kötelezettségek teljesítéséhez az előirányzatok és az ahhoz szükséges pénzkészletek rendelkezésre álltak. Az intézményi finanszírozás az önkormányzat részéről időarányosan történt. A nevelési intézmények esetében az önkormányzati működési támogatás felhasználás átlagosan 87%, a Rendészeti Igazgatósága esetében 91,5%.

A munkavállaók munkabéreinek és egyéb nem rendszeres személyi juttatásainak (cafeteria, jubileumi jutalom, vidékről munkába járás, temetési segély, fizetési előleg, reprezentáció, nyári tábori ügyelet, célfeladat, ruházati költségtérítés, üzemanyag hozzájárulás, stb) kifizetése minden esetben maradéktalanul megtörtént. Polgármesteri döntés értelmében az intézményekben dolgozó munkavállalók a 2022-es időszakban kettő alkalommal részesülhettek jutalomban.

A 2022. évi időközi költségvetési jelentések és mérlegjelentések elkészítése továbbá ezen adatok a Magyar Államkincstár által működtetett KGR rendszerben történő feladása a jogszabályok által előírt határidőkre minden esetben megtörtént.

2022. évi beruházások:

1. a nevelési intézmények részére az önkormányzat, mint fenntartó előirányzat-átcsoportosítások útján összesen 28.558 ezer forint előirányzatot adott a beruházások megvalósításának céljára. A beruházási előirányzatok informatikai eszközök, tornaterembe és játszóudvarra szükséges sport, illetve játszóeszközök, bútorok, továbbá konyhai eszközök kötelezettségvállalásainak fedezetéül szolgált. A 2022-es időszak legnagyobb beruházása az Erzsébetvárosi Dob Óvoda játszókomplexum kialakítására vállalt kötelezettség összesen 15.240 ezer forint értékben. A kivitelezés és a műszaki átadás-átvétel megtörtént. A beruházásokra vállalt kötelezettségek teljesítései a 2022-es költségvetési évben megvalósultak, kivéve négy óvoda esetében a wifi hálózat bővítésére vállalt kötelezettségek a 2023-as időszakban áthúzódó kiadásként jelennek majd meg.
2. az Erzsébetváros Rendészeti Igazgatósága költségvetésébe az önkormányzat, mint fenntartó előirányzat-átcsoportosítások útján összesen 39.677 ezer forint előirányzatot adott át. Az intézmény az átadott előirányzati összeget szolgálati gépjárművek cseréjére (3 db) 18.297 ezer forint, laptop beszerzésre operációs rendszerrel (1 db) 394 ezer forint, kisértékű tárgyi eszközökre 34 ezer forint, irodaszékekre (6 db) 601 ezer forint, hordozható nyomtatóra (5 db) 1.936 ezer forint, Belső-Erzsébetvárosban a forgalomcsillapításhoz szükséges ellenőrző rendszer beszerzésére, kiépítésére 18.415 ezer forint összegben használta fel.

Felújítás:

1. a nevelési intézmények részére az önkormányzat, mint fenntartó előirányzat-átcsoportosítások útján összesen 25.203 ezer forint előirányzatot adott a felújítások megvalósításának céljára, ebből az Erzsébetvárosi Dob Óvoda felnőtt mosdójának ablakcseréjére 86 ezer forintot, az Erzsébetvárosi Nefelejcs Óvoda játszóudvar felújítására 6.199 ezer forintot, továbbá a Peterdy utca felőli csoportszobák, mosdók, gyermeköltözők burkolása, vizesblokkok felújítása, lámpa, konnektor, kapcsoló cseréjére 18.918 ezer forintot. Az Erzsébetvárosi Nefelejcs Óvoda felújítási előirányzatát áthúzódó kiadásként a 2023-as költségvetésben ismét tervezni kell, mivel a kivitelezésről szóló számla összege a 2023-as költségvetési évben kerül kifizetésre. A műszaki-átadás átvétel megtörtént a számla benyújtása folyamatban van.

**Költségvetés:**

Erzsébetváros Önkormányzata 2022. évi költségvetését a Képviselő-testület 33.213.167 ezer Ft bevételi és kiadási főösszeggel, 0 ezer Ft működési hiánnyal hagyta jóvá. A költségvetési rendelet év közben öt alkalommal került módosításra. Az ötödik módosítást követően a bevételi és kiadási előirányzatok főösszege 36.634.602 ezer Ft-ra emelkedett. A növekedést a 2021. évi költségvetési maradvány igénybevétele, néhány jogcímen az évközben befolyt többletbevétel, valamint a finanszírozási bevételek és kiadások körében történt jelentős előirányzat-változtatások okozták.

**A 2022. évi költségvetés bevételi és kiadási főszámai, az egyenleg bemutatása:**

* **Erzsébetváros Önkormányzata 2022. évi eredeti költségvetési rendelete működési hiányt nem tartalmaz.**
* **Erzsébetváros 2022. évi költségvetése hitel felvételével** **nem számol,** agazdálkodás végrehajtását saját forrásokból tervezte.
* **2022.** évre a tervezett **építményadó** 1 Mrd 800.000 Ft,
* a tervezett **idegenforgalmi adó** bevétel 500.000 ezer Ft.
* a helyi iparűzési adó bevétel 4 744 037 ezer Ft.

Az éves költségvetés főösszeg változásai 2020-2022 (ezer Ft-ban)

|  |  |  |  |  |  |
| --- | --- | --- | --- | --- | --- |
| **Megnevezés** | **2020. eredeti** | **2020. év végi** | **2021. eredeti** | **2021. év végi** | **2022. eredeti** |
| **Főösszeg** | **30.224.040** | **35.264.789** | **28.413.223** | **50.403.540** | **33.213.167** |

A főösszeg évközi változásának hatására a költségvetés a következő bevételi, kiadási tételekkel bővült:

* az előző évi költségvetési maradvány igénybevétele, további finanszírozási bevételek és kiadások összege,
* a központi költségvetésből az év közben biztosított előirányzatok, a központi fejezetektől származó átvett pénzeszközök,
* pályázatokhoz kapcsolódó pénzeszközök, a pályázatok előkészítésével, végrehajtásával kapcsolatos kiadások,
* a polgármesterre átruházott hatáskörben, valamint az intézményi hatáskörben, továbbá intézményi kezdeményezésre végrehajtott átcsoportosítások, előirányzat-módosítások tervbevétele,

a Képviselő-testület ülésein elfogadott szakmai feladatokat érintő előirányzat-változások

**Főépítészi és Vagyongazdálkodási Iroda**

**FŐÉPÍTÉSZI FELADATOK**

1. Budapest Főváros VII. kerület Erzsébetváros Önkormányzata Képviselő-testületének Erzsébetváros Városképvédelmi rendeletéről szóló 25/2017. (X. 09.) önkormányzati rendeletének 2021. évben végzett jogharmonizációs **módosítását követően a 2022. évben a rendelet a jogszabályi környezet módosulásainak figyelembe vételével további finomítása megtörtént** a 37/2022. (IX.21.) önkormányzati rendelettel, melynek módosításai 2022.09.22-án léptek hatályba. A módosítás következtében a fogalom meghatározások, a homlokzati megjelenést meghatározó berendezések elhelyezésének-, a vendéglátó egységekhez kapcsolódó teraszok elhelyezésének, megvalósításának szabályozása került felülvizsgálatra.

Valamennyi módosítást az Iroda koordinált, a módosítások előkészítését és egyeztetését is beleértve. A lényegesebb változások:

* a településképi megjelenést befolyásoló-, szabályossá tehető berendezések megléte fennmaradással tisztázhatóvá vált,
* a vendéglátó egységek teraszainak elhelyezése, pozíciója-, ennek eredményeként a gyalogosközlekedés biztosítása jobban behatárolásra került,
* a homlokzati megjelenést befolyásoló berendezések (cégtáblák, cégfeliratok elhelyezése, klímaberendezések kültéri egységeinek pozíciója) pontosításra került,
* valamint a szabálytalanul elhelyezett/létesített településképi megjelenést befolyásoló építmények esetén indított kötelezési eljárások során kiszabható településképi bírság összege meghatározásra került.

A Budapest Főváros VII. kerület Erzsébetváros Önkormányzata Képviselő-testületének (a továbbiakban: KT) 387/2015. (IX.07.) számú határozatával elfogadott Integrált Településfejlesztési Stratégiát a KT a 696/2021. (X.20.) számú határozatával változatlan tartalommal, mint településfejlesztési tervet alkalmazza a fővárosi településfejlesztési tervvel összhangban elkészülő kerületi településfejlesztési terv elkészültéig.

Az ETKR módosításával a parkolóhely létesítési kötelezettség helyi szabályozásáról szóló 5/2004 (III. 01.) számú önkormányzati rendelete felülvizsgálata megtörtént, azonban módosítást nem igényelt.

1. A fakivágással kapcsolatosan beérkező kérelmek tárgya/típusa megvizsgálása során a Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.) önkormányzati rendelete felülvizsgálata, és módosítása vált szükségessé. A rendelet módosítása a 2021.11.17-ei Képviselő-testületi ülésén elfogadásra került, melynek során lehetővé vált a magánterületen kivágott fa közterületen történő pótlása is amennyiben fapótlásra kötelezett a feltételeket teljesíteni tudja.

A rendelet építtetői-, és lakossági visszajelzéseket figyelembe véve 2022. évben is módosításra került. A módosítás során a fapótlási kötelezettség további 1 évvel történő meghosszabbításának lehetőségével egészült ki, amennyiben a hosszabbítás építési tevékenység végzése miatt nem tud megvalósulni határidőn belül. A rendelet módosításokat szintén az Iroda koordinálta, és készítette elő.

1. A kerület történelme szempontjából meghatározó épített környezeti értékeinek, épületeinek a városrész karakterének védelmének az építészeti örökségének, jellegének, arculatának a jövő nemzedékek számára való megtartása, a védett értékek fenntartása, amelynek megvalósulása érdekében az ETKR alapján tett településképi bejelentések elbírálása, a szakmai döntések előkészítése - a kerületi főépítész véleményének alapján – az Iroda feladata. Az elmúlt évben 103 db címre kezdeményeztek településképi bejelentési eljárást (esetenként címenként több eljárás is lefolytatásra került.)
2. Az Iroda hatáskörébe tartozik továbbá az ETKR alapján induló településképi kötelezési eljárások köre is. Az elmúlt év során 24 db címmel kapcsolatosan kellett kötelezési eljárást indítani.
3. Az ETKR szerinti közterület alakítási tervekkel (KAT) kapcsolatos egyeztetéseket az Iroda végzi. A Pénzügyi és Kerületfejlesztési Bizottság felé az Iroda terjeszti elő a döntéshez szükséges határozati javaslatokat szakmai szempontok alapján, melyet figyelembe véve hozza meg döntését.

2022. évben Közterület alakítással kapcsolatos eljárás lefolytatására kérelem hiányában nem került sor, azonban a korábbi években elfogadott KAT alapján településképi bejelentési eljárást kezdeményeztek.

1. A kerületünkben működő Építészeti és Műszaki Tervtanács munkáját folyamatosan koordináljuk. A tervtanács működése biztosítja az építészeti minőséget és illeszkedést, mely az épített környezet harmonikus és esztétikus kialakításával a kerület arculatát és élhetőségét javítja, továbbá megvédi és óvja az értékeket, úgy hogy megakadályozza a szervetlen beépítéseket és épület átalakításokat.

A tervtanács működése biztosított volt.

Tekintettel arra, hogy a tervtanácsok hatáskörére vonatkozó jogszabályi környezet módosult, így az Erzsébetvárosi Építészeti és Műszaki Tervtanács hatásköre csorbult, ezért az elmúlt év során összesen 4 tervtanácsi ülés volt a 4 ülésen a tervtanács által tárgyalt tervek száma 10 db, mely a fentiekre tekintettel a tavalyi évhez képest csökkenést mutat.

**Összegezve a Tervtanács által tárgyalt tervek:**

**2022. 12.31-ig összesen: 10 db tervdokumentáció került elbírálásra**

* **10 esetben engedélyezésre ajánlott az alábbiak szerint:**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **dátum** | **cím** | **hrsz.** | **tárgy** | **tervtanácsi állásfoglalás** | **Döntés száma** | **Településképi**  **vélemény** |
| 1. | 2022 február 02. | Hársfa u. 59/A. | 34044 | Építési engedélyezéshez szükséges településképi vélemény | engedélyezésre ajánlja | 1/2022. (02.02.) | engedélyezésre javasol |
| 2. | 2022 február 02. | Hársfa u. 3.- Szövetség u. 4-6. | 33629/2 | építési engedély alapján megvalósult betontorzó továbbépítése | engedélyezésre ajánlja | 2/2022. (02.02.) | engedélyezésre javasol |
| 3. | 2022 február 02. | Dob utca 93. | 33859 | építési engedély módosítása, fennmaradási engedélyezés | engedélyezésre ajánlja | 3/2022. (02.02.) | engedélyezésre javasol |
| 4. | 2022 február 02. | Marek József u. 12. | 33315 | építési engedély alapján megvalósult, de használatbavételi engedéllyel nem rendelkező épület rendeltetésének megváltoztatása | engedélyezésre ajánlja | 4/2022. (02.02.) | engedélyezésre javasol |
| 5. | 2022 február 23. | Garay u. 36. | 33075 | többcélú épület bontási terve | engedélyezésre ajánlja | 5/2022. (02.23.) | engedélyezésre javasol |
| 6. | 2022 július 13. | Nefelejcs utca 10. | 33094 | Meglévő lakóépület tetőtér beépítése | engedélyezésre ajánlja | 6/2022. (07.13.) | engedélyezésre javasol |
| 7. | 2022 július 13. | Csengery u. 10. | 33887 | Társasház bővítése | engedélyezésre ajánlja | 7/2022. (07.13.) | engedélyezésre javasol |
| 8. | 2022 július 13. | Százház u. 24. | 32857 | Új építésű irodaépület | engedélyezésre ajánlja | 8/2022. (07.13.) | engedélyezésre javasol |
| 9. | 2022 szeptember 22. | Dohány utca 31. | 31544/1 | Bontási terv | engedélyezésre ajánlja | 9/2022. (09.22.) | engedélyezésre javasol |
| 10. | 2022.december 08. | Damjanich u.56. | 33474 | Meglévő lakóépület tetőterének beépítési tervdokumentációja | engedélyezésre ajánlja | 10/2022. (12.08.) |  |

2022. évben összesen 9 tervtanácsi taggal kötöttünk szerződést.

***A Tervtanácsi feladatok ellátására a jövő évben is fel kell készülnünk, hiszen a kerületünkben – az Erzsébetváros Műszaki tervtanács hatáskörét érintő részén - a fejlesztések intenzíven folytatódhatnak.***

1. A Tervtanácsi munka és az ezzel kapcsolatos előzetes egyeztetések a beruházások előkészítésével összefüggő ügyekhez vezetnek. Több beruházóval ezért településrendezési terv végrehajtását célzó településrendezési és egyéb szerződések megalkotásán, illetve társirodák által koordinált szerződések szükség szerinti véleményezésén is dolgozunk.
2. A tervtanáccsal összefüggő, de külön eljárási forma a településképi véleményezési eljárás, melyet az Iroda készít elő a Tervtanácsi ülésen elhangzottak alapján. A 9 tárgyalt tervvel kapcsolatban 9 esetben kérelmezték az ügyfelek a településképi véleményezési eljárás lefolytatását, melyből 9 pozitív elbírálás alá esett.

A Tervtanácséhoz hasonló célok megvalósulását szolgálja a településképi véleményezési, bejelentési és kötelezési eljárások lebonyolítása. Az Irodán zajló eljárások száma az alábbiak szerint alakult:

2022. évben: településképi véleményezési eljárások száma 9 db, a településképi konzultációk száma 12 db.

1. A településképi ügyben 6 esetben került jogorvoslati-, illetve igazolási kérelem benyújtásra, ebből 1 esetben a felettes szerv hozta meg II fokú döntését, 1 esetben a jogorvoslati kérelmet visszavonták, 3 esetben saját hatáskörben módosítottuk a döntésünket, illetve az igazolási kérelem elbírálása folyamatban van.
2. Folyamatosan együtt dolgozunk a Pénzügyi és Kerületfejlesztési Bizottsággal és részt veszünk ülésein főleg a városfejlesztési és társasházi pályázati ügyekben.
3. Külföldi állampolgárok ingatlanszerzésével kapcsolatos szakvélemények száma 290 db. volt.
4. Jelentős operatív feladatunk a társasházi és a magánszemélyeknek kiírt pályázatok lebonyolítása. 2022. évben is jelentős számú pályázat érkezett (ld. 2. számú függelék) összesen 147 db (2022.11.16-ig). Ezen túl az előző években megítélt pályázatok (társasházi és nyílászáró) elszámolása folyamatos. A 2021. évi pályázatok esetében még határidő hosszabbítási lehetősége is van az ügyfeleknek, mely kérelmek folyamatosan érkeznek, és a PKB döntések előkészítése szintén az Iroda feladata.
5. A 2022. évi társasházi pályázati kiírás értelmében a pályázatok benyújtási határideje 2022.09.30-a volt, azonban a gázkizárt pályázatok benyújtásának határideje 2022.12.31.-ig tartott. A korábbi évektől eltérően a pályázatok benyújtása a benyújtási határidőn belül folyamatos. Irodánk munkatársai intenzív és hatékony munkával végzik e jelentős feladatot. Úgy véljük, hogy ezek a pályázatok elérték céljukat, mert a műszaki, esztétikai javulás mellett reméljük, hogy a lakosság értékmegőrző szemléletét is sikerült pozitív irányban alakítani. 2023-ban az egyik legnagyobb feladatunk lesz a társasházi és nyílászáró pályázatok lebonyolítása, illetve a Klímavédelmi Alapból biztosítandó 2023. évi társasház energiahatékonysági és klímavédelmi pályázat kiírása.
6. A pályázatokon kívül 2022. december hónapban 3 db rendkívüli támogatással kapcsolatos kérelem került elbírálásra.
7. Az alábbiakban szeretnék kiemelni néhány olyan fontos ügyet, amelyben az Önkormányzat vezetésével együtt dolgoztunk.
8. A Klauzál tér felújítása, az elfogadott Közterület Alakítási Terv alapján készült végleges kiviteli tervdokumentáció alapján,
9. A Verseny u. 22-24. szám alatti ingatlanon tervezett lakóépület építési engedélyezési és kiviteli tervdokumentációk készíttetésében való közreműködés.
10. A Király utca Deák tér felőli szakaszának humanizálása, mely az idei évben készült el,
11. A Kisdiófa u. 4 (kiskert) zöldesítési programja, amely jelenleg a kivitelezési stádiumban tart.
12. A 34268 hrsz-ú belvárosi pihenőpark telekhatár rendezése, ingatlan-nyilvántartásban történő bejegyzése megtörtént, illetve jelenleg is folyamatban van a park Janikovszky Éva íróról történő elnevezése,
13. Tanulmánytervek készültek az alábbi ingatlanfejlesztésekhez: Akácfa u. 61., Csányi u. 6., Király u. 25-29., Dob u. 37.,
14. Az Önkormányzati tulajdonban lévő lakóépületek alapításában társirodákkal közreműködünk,
15. Folyamatosan egyeztetünk ügyfelekkel a tervtanácsi és a településképi ügyekkel, véleményezéssel összefüggésben.
16. Elektronikus úton számtalan megkeresést válaszolunk meg, segítjük elő a tervezők munkáját.
17. Településképi ügyekben kerületi ingatlannal kapcsolatosan ingatlan nyilvántartási átvezetéshez Hatósági Bizonyítvánnyal kapcsolatosan 15 esetben jártunk el-, illetve az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet (a továbbiakban: Kr.) 7/A. §-a szerinti kedvezmény igénybevétele céljából hatósági bizonyítvány kiállítása iránti kérelemmel 6 esetben fordultak Irodánkhoz.
18. Magánterületen lévő faállomány kivágása ügyében 11 címmel kapcsolatosan érkezett 13 db kérelmet bíráltunk el, illetve további 5 címmel kapcsolatosan történt fapótlási kötelezettség visszaellenőrzése.

Ezeken túlmenően

* 10 esetben működtünk közre a Városüzemeltetési Irodával növényesítési program keretein belül, adtunk állásfoglalást,
* 13 esetben adtunk állásfoglalást közterületi terasz létesítése ügyében, további 5 esetben véleményeztünk közterületen lévő pavilonok fennmaradását,
* 1 esetben kijelölés alapján közterület elújítása ügyében működtünk közre szakhatóságként,
* 8 esetben adtunk szakmai állásfoglalást terepszint alatti földkábel létesítése ügyében,
* 22 esetben Jegyzői hatáskörben megszűnt építésügyi hatósági feladatban működtünk együtt a hatáskörrel rendelkező BFKH-val, illetve 13 esetben kellett az Irodához érkezett, kérelmet a hatáskörrel rendelkező társhatósághoz továbbítani,
* 7 címmel kapcsolatosan készítettük elő a Pénzügyi és Kerületfejlesztési Bizottság döntését parkolóhely megváltás és közcélú parkolóhely kialakítása ügyében. A parkolóhely megváltások ügyében 246.000.000 forint bevétel várható. Ebből 75.000.000 +Áfa befizetése megtörtént, mely a 2021. évhez képest emelkedő tendencia. További 8 db parkolóhely megváltására irányuló kérelem elbírálása folyamatban van, hiánypótlás miatt ezidáig a Bizottság elé felterjeszteni nem lehetett.

**A Főépítészi Iroda ügyiratforgalma**

|  |  |
| --- | --- |
| ÜGY | IRAT |
| 1070 | 4036 |

**VAGYONGAZDÁLKODÁSI FELADATOK**

Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzata alapján a Főépítészi és Vagyongazdálkodási Iroda feladta a kapcsolattartás az Önkormányzat 100 %-os tulajdonában álló gazdasági társaságokkal, melyek az Iroda feladat- és hatáskörével összefüggő feladatokat látnak el:

1. EVIN Erzsébetvárosi Ingatlangazdálkodási Nonprofit Zrt. (a továbbiakban: EVIN Nonprofit Zrt.)
2. Erzsébetvárosi Piacüzemeltetési Kft. (a továbbiakban: Piacüzemeltetési Kft.)
3. Akácfa Udvar Kft.
4. Erzsébetváros Üzemeltetési és Ingatlanfejlesztési Kft. „v.a.”

Az Iroda ellátja továbbá az önkormányzati tulajdonú gazdasági társaságokkal összefüggő tulajdonosi jogok gyakorlásához szükséges döntések előkészítését és végrehajtását (feladat-ellátási és bonyolítói szerződések, beszámoló elfogadása, könyvvizsgáló megbízása, tisztségviselők megbízása).

1. ***EVIN Erzsébetvárosi Ingatlangazdálkodási Nonprofit Zrt.***
2. *Ingatlangazdálkodás*

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja és 23. § (5) bekezdés 14. pontja az önkormányzatok feladataként határozzák meg a lakás- és helyiséggazdálkodással kapcsolatos feladatokat. Az Önkormányzat ezen feladatok elvégzésére az EVIN Nonprofit Zrt.-vel feladat-ellátási szerződést kötött. Az ingatlanvagyon hasznosításával kapcsolatos eredmények és célkitűzések az EVIN Nonprofit Zrt. által elkészített beszámolóban kerülnek rögzítésre. Az ingatlanvagyon-gazdálkodás keretében történnek az Önkormányzat általi karbantartások, felújítások, beruházások az egyes önkormányzati tulajdonban lévő ingatlanokban.

A szervezeti egységünk a 100%-os önkormányzati tulajdonú társaság lakás és nem lakás célú helyiségek értékesítésével, hasznosításával kapcsolatos feladatainak előkészítését (értékbecslés, kontroll értékbecslések megrendelése), végrehajtását is ellátja a tulajdonosi döntéseknek megfelelően (Képviselő-testületi és Pénzügyi és Kerületfejlesztési Bizottság határozatai alapján).

* Lakások bérbeadása felújítási kötelezettség terhe mellett

A 2022. évben a felújítási kötelezettség terhe mellett pályáztatott lakások esetében 20 lakásra került megkötésre bérleti szerződés, további 16 db lakásra vonatkozó pályázatnak december 6.-i Bizottsági elbírálását követően 15 lakás esetében a szerződések megkötésre kerültek és a lakások átadása is megtörtént a nyertes pályázók részére.

* Helyiséggazdálkodás

2022-ben összesen 49 db korábban kihasználatlan, üres helyiség került bérbeadásra és 16 db helyiség visszavétele történt meg, ezáltal a havi bérleti díj növekmény bruttó 3,6 M Ft.​

* Értékesítés

Értékesítésre került

* + a Péterfy S. utca 41. szám alatti IV. emeleti ingatlan-együttes (br. 22,9 M Ft),
  + egy gárdonyi telek (br. 86,3 M Ft),
  + 34 db lakás (br. 768,7 M Ft), és
  + 11 db pincehelyiség (br. 97,7 M Ft),

összesen 975,8 millió forint értékben.

* ​Karbantartás, fejlesztés
  + Karbantartás-hibaelhárítás​: 744 megrendelés (br. 277,6 M F)
  + Lomtalanítás: 53 db ingatlan (br. 68,5 M Ft)
  + Vízórák felszerelése: ​26 db vízóra felszerelése (br. 5,3 M Ft)​ - vízóra hiányában az átalánydíjak mértéke lényegesen magasabb, a vízóra nélküli lakások utáni fizetési kötelezettség veszteséget jelent.
  + Kéményjáratok felújítása​: 11 db kéményjárat felújítása (br. 16 M Ft)​
* Felújítások

Az Önkormányzat saját forrásból 15 db lakást újított fel, illetve tett rendeltetésszerű használatra alkalmassá br. 230 M Ft értékben.​

20 db ingatlan esetében került sor teljes elektromos hálózat cseréjére vagy helyreállítására br. 49,9 M Ft értékben.​

Két Thököly úti helyiség felújításának költsége 49 M Ft volt.

Jelenleg folyamatban van a Szövetség u. 15. sz. alatti épület tető felújítása és a tűzfal szigetelése, a Murányi. u. 5. sz. alatti épület tető felújítása és a fűtésrendszer korszerűsítése, valamint a Kisdiófa u. 10. tető felújítása.​

Szövetség u. 15 esetében, mint a tető br. 8,71M Ft, mint a szigetelés br.9,2M Ft. felújítása befejeződött.

Nefelejcs u. 63 épület átalakítása, felújítása pályáztatási folyamatban van.

A Király u. 49 és 55 elektromos hálózat felújítása folyamatban van.

Az Akácfa u. 61 állagmegóvási munkálatai decemberben elkezdődtek, amelynek a munkálatait födém beszakadás miatt - statikus szakvélemény alapján - nem biztonságos a munkavégzés ellehetetlenülése miatt a munkálatok leállításra kerültek. A jelenlegi szerződés felbontásra kerül és új műszaki tartalommal kiírt versenyeztetési eljárás alapján megkötött új szerződés keretében fogjuk a további állagmegóvási munkák kivitelezését elvégeztetni.

* Követeléskezelés

A fizetési meghagyások, valamint a peres és a végrehajtási eljárások kezdeményezése folyamatosan történik. 15 lakás esetében történt meg a kilakoltatás és az ingatlan végrehajtó közreműködésével történő birtokbavétele.

1. *Parkolás üzemeltetés*

Az EVIN Nonprofit Zrt. - a Képviselő-testület 114/2020. (II.28.) számú határozatának megfelelően - a kerületi parkolás üzemeltetési feladatokat közszolgáltatási szerződés által 2020. június 27. napjától látja el.

1. ***Erzsébetvárosi Piacüzemeltetési Kft.***

A Piacüzemeltetési Kft. látja el az Önkormányzat tulajdonát képező piacok (Garay téri Piac, Klauzál Csarnok) üzemeltetésével, hasznosításával, a piacok helyiségeinek, elárusítóhelyeinek bérbeadásával kapcsolatos feladatokat. A 2022. évben az alábbi előrelépések történtek.

*A) Klauzál Csarnok*

* A DPD csomagküldő szolgálattal szerződéskötés történt csomagautomata üzemeltetésére.
* A bérleti díjat nem fizető bérlők 11 db üzlethelyiségének visszavétele megtörtént, az újbóli bérbeadás folyamatban van.
* Klauzál téri Vásárcsarnok őrzés védelmi feladatainak átszervezése a hatékonyság növelése érdekében felülvizsgálat alatt van.
* Új közbeszerzési eljárás folyamatban van a lejáró takarítási és őrzési feladatokra.
* A költséghatékony üzemeltetési megoldások feltérképezése és a hasznosítás újrapozícionálása (Közösségi tér, tematikus rendezvények) megkezdődött.
* A napelem pályázathoz kapcsolódó beszerzési és telepítési feladatok előkészítése megtörtént.

*B) Garay Piac*

* A Garay téri Piac területén levő üzletek hasznosítási irányainak újragondolását kezdeményeztük.
* A költséghatékony üzemeltetési megoldások feltérképezése és a változó energiaárak miatti költségek optimalizálása folyamatban van.
* A társasházzal a 8 éve húzódó jogi és pénzügyi vitát peren kívüli egyezséggel rendeztük, a többségi tulajdonossal partneri viszonyt alakítottunk ki.

1. ***Akácfa Udvar Kft.***

Akácfa Udvar Kft.: Akácfa utca 61. épületen 5 M Ft értékben állagmegóvási munkálatok kezdődtek a hasznosítás előkészítése céljából.

1. ***Erzsébetváros Üzemeltetési és Ingatlanfejlesztési Kft. „v.a.”***

Budapest Főváros VII. kerület Erzsébetváros Önkormányzata Képviselő-testületének 662/2020. (IX.24.) számú határozatával döntött az Erzsébetvárosi Üzemeltetési és Ingatlanfejlesztési Kft. (a továbbiakban: Üzemeltetési Kft.) megszüntetéséről. A végelszámolás 2020. október 1. napján elkezdődött. Az Önkormányzat és az Üzemeltetési Kft. között korábban érvényben lévő feladat-ellátási szerződés megszüntetésre került, jelenleg a társaság végelszámolás alatt van.

1. ***Pénzügyi és Kerületfejlesztési Bizottság működésével kapcsolatos és egyéb adminisztratív feladatok***

Budapest Főváros VII. kerület Erzsébetvárosi Polgármesteri Hivatal Szervezeti és Működés Szabályzata alapján a Főépítészi és Vagyongazdálkodási Iroda látja el a Pénzügyi és Kerületfejlesztési Bizottság működésével kapcsolatos adminisztratív feladatokat.

Ellátja továbbá az Önkormányzat tulajdonában levő ingatlanok, tulajdoni hányadok tekintetében tulajdonostársi minőségben eljárva a társasház-közösségben a részvételi feladatokat (közgyűlés, írásbeli szavazás, tulajdonosi nyilatkozatok megtétele).

Az önkormányzati vagyon (ingó, ingatlan) nyilvántartása: ingatlan-nyilvántartás, kataszter vezetése, kötelező adatszolgáltatások és negyedéves, éves kimutatások, önkormányzati (iskolák, óvodák, Erzsébetvárosi Rendészeti Igazgatóság is) tárgyi eszközeinek selejtezési és leltározási eljárásainak lefolytatását is irodánk látja el.

A KEOP-5.7.0/15-2015-0129 azonosítószámú pályázat keretében megvalósuló, Peterdy utca 16. sz. alatti Idősek Otthona beruházás nyilvántartása a Képviselő-testület 2022.04.12-i döntése alapján a Bischitz Johanna Integrált Humán Szolgáltató Központ vagyonkezelésébe került.

A Képviselő-testület 2022. szeptember 21-i döntése alapján az önkormányzati tulajdonú térfigyelő rendszereszközök ingyenesen az Erzsébetvárosi Rendészeti Igazgatóság vagyonkezelésébe kerültek.

1. ***Önkormányzati rendelet módosítások***

A 2022. év során kezdeményeztük

* Budapest Főváros VII. Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet módosítását a követeléskezelés elősegítése érdekében
* Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet módosítását a külön szolgáltatások díjának rendezése céljából
* a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) számú önkormányzati rendelete módosítását a kedvezményes bérbeadás lehetőségének megteremtése érdekében a kihasználtság növelése céljából

**A Vagyongazdálkodási Iroda ügyiratforgalma**

|  |  |
| --- | --- |
| ÜGY | IRAT |
| 1106 | 2963 |

**Városüzemeltetési Iroda**

**Beruházások és felújítások**

Takarékossági szempontokból az idei halasztható beruházások és felújítások elmaradtak, így nem történt útfelújítás, sem középületek magasépítési felújítása, beruházása.

Az alábbi felújítási munkák készültek az eltelt időszakban:

- **Király utca humanizálása (Károly körút – Asbóth utca közötti szakaszon):** Március végén elkészült Belső-Erzsébetváros forgalomcsillapítás projekt keretében az utca szakasz kulturált pihenő felület kialakítása. A munka költsége: bruttó 22.606.000,-Ft

**- Polgármesteri Hivatal (Garay utca 5.):** pince szinten található irattári helyiségek vakolat javítási, felújítási munkái. Az elvégzett munka összege bruttó 8.795.068,-Ft.

**-** **Almássy téri kutyafuttató felújítása:** A kutyafuttató teljes felújítása (ágyazat cserével együtt) 2022. júniusában megtörtént. Az elvégzett munka összege bruttó 7.289.546,-Ft.

* **Polgármesteri Hivatal (Erzsébet körút 6.):** II. emeleti csapadékvíz ejtőcső cseréje. Az elvégzett munka összege bruttó 1.000.722,-Ft.

- **Erzsébetváros Kft. Murányi utca 3. és 13. szám alatti telephelye:** Mindkét telephelyre műhely konténer blokkok telepítése (iroda és szociális blokkok). A munka szerződött összege bruttó 12.580.000,-Ft.

- **Erzsébetváros Kft. Nefelejcs utca 39. szám alatti telephelye:** Az épület tavaly elkészült hátsó udvari szárnya folytatásaként elkészült az utcai szárny tetőszerkezetének teljes felújítása. A munka szerződött összege bruttó 30.000.000,-Ft.

**Zöldfelület-fenntartás és környezetvédelem**

Budapest Főváros VII. kerület Erzsébetváros Önkormányzata közigazgatási területén található, önkormányzati tulajdonú zöldterületek fenntartási munkálatai valamint a környezetvédelem területén irodánk az alábbi feladatokat látta el:

* alapvető zöldfelület-fenntartási, parkberendezés karbantartási munkák, kisebb zöldfelület-fejlesztési munkák az Erzsébetváros Kft.-vel kötött zöldfelület-fenntartási közszolgáltatási szerződés keretében
* egynyári és kétnyári növények ültetése, hagymás növények ültetése
* meglévő faállomány ápolása (gallyazás)
* beteg és veszélyes fák kivágása, pótlása
* planténeres növények gondozása, virágtartó oszlopok telepítése
* játszótéri eszközök rendszeres karbantartása, a homokozók nyári időszakban történő fertőtlenítése
* a fás szárú növények védelméről szóló 346/2008. (XII. 30.) Korm. rendelet alapján jegyzői hatáskörbe tartozó, közterületre vonatkozó hatósági eljárások lefolytatása.

A fentiek szerint ellátott feladatok a számok, eredmények tükrében:

* A zöldfelület-fenntartás éves feladat-ellátási díja 2022. évben **bruttó 275.945.572,- Ft.** A 2022. évi keretösszegből 2022. január 1. és november 30. közötti időszakban

**191.491.611,- Ft** összeg került felhasználásra.

* Elültetésre került: **24.000 db egynyári** (begónia, árvacsalán) és **21.000 db kétnyári** (árvácska) virág, **3.000 db virághagyma** (tulipán, nárcisz).
* A zöldfelületek tápanyagellátását, tápanyag utánpótlását folyamatosan végeztük és végezzük (fák, cserjék, egynyári növények, gyepfelületek, planténerek).
* Az idei évben is kiemelten kezeltük a meglévő gyepfelületek gondozását. A tavaszi indító munkák keretében gyepszellőztetést, tápanyagozást végeztünk. **5.522 négyzetméteren részleges gyepfelújítást** végeztünk az alábbi helyszíneken: Almássy tér, Reformáció park, Bethlen Gábor tér, Herzl Tivadar tér, Király-Kazinczy játszótér, Kéthly Anna tér, Rózsák tere és a Lövölde tér.
* **17 db** (begóniával beültetett) **virágoszlop**ot helyeztünk ki a következő helyszíneken: Garay tér 15 db, Erzsébet krt. 6. sz. előtt 2 db
* A meglévő oszlopos virágtartóra **2.050 db** cserépben **futó muskátlit** telepítettünk.
* Az Almássy téren 840 db, míg a Madách utcai planténerekbe 250 db cserje került elültetésre.
* A 2022 évben **281 db fa gallyazását** végeztettük el.
* A közterületi faállomány vizsgálata során az állapotuk miatt (balesetveszély, kiszáradás) **45 db** talajszinti fa kivágása vált szükségessé, melyből az év során 3 db került pótlásra. A kivágott fák jelentős részének pótlása még az idei évben megtörténik. A fennmaradó rész 2023. tavaszán kerül pótlásra.
* Az idei évben **15 db új planténer került kihelyezésre** különböző helyszíneken. Ezek közül 10 db planténerbe fákat, míg 5 db planténerbe cserjéket ültettünk.
* A planténereinkben lévő faállományból kiszáradás és rongálás miatt 2022. évben **10 db fát pótoltunk**.
* A kerületi planténerek fenyőkéreggel kerültek feltöltésre, továbbá a Király utca cserjeágyásai is.
* A kerületi padfelújítás I. ütemeként szerződést kötöttünk a Hivatal előtti padok, a Rózsák terén lévő valamennyi pad, továbbá az Almássy utca padjainak teljes felújítására. A munkálatok 2022. november 30. napjáig elkészülnek.
* Az idei évben **5 helyszínen építettünk ki öntözőrendszert**: Garay tér és környéke, Szenes Hanna park, Hevesi Sándor tér, Bethlen Gábor tér és Reformáció park.
* **2 helyszínen felújítottuk a már meglévő öntözőrendszert**: Kéthly Anna tér, Hutyra F. utca.

**2022. évi Erzsébetváros Kertje Pályázat**

A 2022. Erzsébetváros Kertje pályázatra mindösszesen 2 pályázat érkezett. A díjazottak részére bruttó 500.000,- Ft kerül kifizetésre.

**2022. évi Növényesítési Pályázat**

A 2022. évi Növényesítési Pályázatra **18 db pályázat érkezett** be mindösszesen **2.683.000,- Ft** összegben. 13 db pályázat jóváhagyásra került, 4 db pályázatnál hiánypótlási eljárás van folyamatban, 1 db pályázat pedig nem a kiírási feltételeknek megfelelően került benyújtásra.

**Köztisztaság**

Erzsébetváros köztisztaságának biztosítása érdekében az alábbi feladatok elvégzésére került sor 2022. évben:

* **közterületi köztisztasági feladatok** ellátása az Erzsébetváros Kft-vel: havonta átlagosan (1-9. hó átlaga) **5.430.810 m2-en** **takarítási munkálatok** végzése (járdák és parkolósávok kézi takarítása, gépi takarítása és magasnyomású vizes takarítása, közparkok hétvégi takarítása, kutyafuttató bio tisztítószerrel történő kezelése); **utcai szemetesek ürítése során átlagosan havi 397 m3** **hulladék**, illetve a közterületekről átlagosan havi **187 m3** **illegális lom** elszállítása, **utcatakarításból származó hulladék 156 m3**; tavaszi-, nyári-, őszi **nagytakarítás során összesen átlagosan 267.071 m2-en közterületi bio-vegyszeres takarítás** elvégzése.
* **évi 2 alkalommal a hatályos vízjogi üzemeltetési engedély szerint monitoring kutak** vizsgálatának elvégeztetése; éves adatszolgáltatás, FAWA, TSONLINE adatszolgáltatások teljesítése,
* **karácsonyi díszkivilágítás** megszervezése;
* 2018. évben 34-34 darab nagy űrtartalmú, hulladékgyűjtő edény telepítésére került sor Belső- Erzsébetváros utcáira, illetve a Dob u. és a Király utcákban Erzsébetváros két nagy forgalmat bonyolító utcájában a meglévő kisebb űrtartalmú szemétgyűjtő edények cseréje, pótlása érdekében. Az útfelújítások alkalmával 2018. évben 16 db, 2019. évben 20 db hulladék gyűjtő került kihelyezésre, 2021. évben 78 db új hulladékgyűjtő került kihelyezésre, valamint a meglévő hulladékgyűjtők üzemben tartása érdekében 25 db oszlopcserére, 222 db gyűjtőkosár, bilincsek, láncok, tartógyűrűk felszerelésére pótlására került sor. 2022. évben bonyolítói szerződés előkészítése van folyamatban az Erzsébetváros Kft-vel új hulladékgyűjtők beszerzése, telepítése, valamint meglévő hulladékgyűjtők javítása tárgyakban, mindösszesen bruttó 25.097.105,-Ft összegben.
* 2022. év során **31 kg elhullott állati tetem, illetve a közterületre illegálisan kihelyezett csont, hús** került elszállíttatásra.
* **126 db lakossági köztisztasági észrevétel került megválaszolásra,**
* **2 db mobil illemhely** bérlése, szervizeléssel (Kürt u., Városligeti fasor; br. 5.307.600,-Ft) A Kürt utcai illemhely 2022. július 21. napjától kezdődően napi két alkalomra történő szervizelés gyakoriságra emelésével.
* **köztéri illemhelyek üzemeltetése és karbantartása** tárgyában az Erzsébetváros Kft-vel kötött szerződés teljesítése folyamatosan megvalósul – jelenleg hatályos szerződés 2022. november 01.-2023. december 31. közötti időszakban - br. 30.440.618,-Ft keretösszeg értékben,
* **kutyafuttatók karbantartása** tárgyában az Erzsébetváros Kft-vel szerződés 2022. január 28. napján került megkötésére bruttó 12.500.000,-Ft összeggel. A feladatvégzés folyamatos. Ezen szerződés keretében folyamatosan megvalósul a kutyafuttatók területén a gyöngykavics egyenletességének biztosítása, valamint a kutyatulajdonosok által a futtatóban hagyott kutyaürülék összeszedése.
* **falfirkák, plakát eltávolítása tárgyában** lakossági bejelentést vagy az utcák helyszínelését követően, a firkával, hirdetményekkel érintett felületek rögzítésre kerülnek, az érintett társasházak megkeresésünkre küldött hozzájárulásuk beérkezése függvényében kerül sor az Erzsébetváros Kft.-től konkrét árajánlat bekérésére, a firkamentesítés elvégeztetésére.
* **utca névtáblák, információs táblák készítése, kiszállítással, kihelyezéssel tárgyú** 2022. január 01. - 2022. 12. 31. közötti időtartamú **szerződés** br. 1.257.300,-Ft értékben került megkötésre, a hiányzó sérült táblák pótlása és szükség szerint új táblák kihelyezése folyamatosan megvalósul.
* A zöldfelület-fenntartási és közterületi takarítási feladatok hatékonyabb ellátása érdekében 2 db elektromos kisteherautó, 1 db keskeny kialakítású vizes technológiájú takarítógép, 9 db (1 db motoros kombigép kétkaros fogantyúval, 1 db szegélynyíró, 1 db talajmaró, 1 db talajfúrógép 1 db 40-es és 1 db 200-as fúrószárakkal, 1 db fűnyíró, 1 db lombfúvó, 1 db ágvágó, 1 db gyepszellőztető, 1 db ágaprító, 1 db önjáró lomszívó és Fúvógép) kertészeti kisgép beszerzése megvalósult.
* Folyamatban van 4 db magasnyomású mosóberendezés beszerzése az Erzsébetváros Kft-vel kötött bruttó 9.283.190,-Ft összegű bonyolítói szerződés keretében.
* 2022. évben bonyolítói szerződés megkötésére került sor az Erzsébetváros Kft-vel,

1db keskeny kialakítású takarítógép beszerzése tárgyában bruttó 26.600.000,-Ft összegben, valamint 2 db teherautó, beszerzése tárgyában bruttó 22.781.472,-Ft összegben, továbbá folyamatban van kertészeti gépek beszerzése érdekében bonyolító szerződés előkészítése bruttó 2.750.000,-Ft összegben.

* Szerződés megkötésére került sor szakcéggel a lomtalanítással érintett napokon Budapest Főváros VII. kerület Rózsák tere 4-5. környezetében veszélyes hulladék, veszélyes összetevőket tartalmazó hulladék, illetve elkülönítetten kezelendő hulladékok átvételére ideiglenes gyűjtőpont felállítása üzemeltetése tárgyában bruttó 2.794.000,-Ft összeggel.

**Közútkezelői feladatok**

Erzsébetváros Önkormányzatának tulajdonában álló utak kezelőjeként:

* közútkezelői, tulajdonosi és munkakezdési (burkolatbontási) hozzájárulásokat adtunk ki a közterületeket érintő közmű rekonstrukciós és egyéb felújítási munkák elvégzéséhez
* figyelemmel kísértük a közutak állapotát, gondoskodtunk a közvetlen balesetveszélyt jelentő kátyúk és egyéb hibák kijavításáról, valamint pollerek, kerékpártámaszok helyreállítási és javítási munkáit láttuk el, intézkedtünk a rendkívüli igénybevételt követően hiányzó, vagy nem megfelelően elvégzett helyreállítási munkák pótlására
* felhívtuk a közművek üzemeltetőinek figyelmét a meghibásodott közművezetékek- és az abból eredő burkolatjavítási munkák elvégzésére, a baleset- és botlásveszélyes aknafedlapok javítására, vagy cseréjére
* rendszeres egyeztetéseket folytattunk a Budapest Közút Zrt.-vel a kezelésükben álló, Erzsébetváros közigazgatási területén található közutak tekintetében szükséges javítási, útburkolati jel festési munkák elvégzése érdekében, valamint forgalomtechnikai kérdésekben
* segítséget nyújtottunk az Erzsébetvárosi Rendészeti Igazgatóság intézkedései során felmerülő forgalomszabályozási, vagy egyéb kérdések tisztázásában és megoldásában
* részt vettünk a mikromobilitási (továbbiakban: mMP) pontokkal kapcsolatos Belső-Erzsébetváros területén kívül eső közterületekre vonatkozó egyeztetéseken, közreműködtünk a gyűjtőhelyekre alkalmas helyszínek kijelölésében, a helyszínek tervezésében, kivitelezésében
* kezeltük a lakossági bejelentéseket, panaszokat, egyéb észrevételeket
* a Belső-Erzsébetvárosban megvalósított forgalomcsillapítással kapcsolatban
  + Belső-Erzsébetváros közterületén különböző helyszíneken telepítendő mMP-k megépítéséhez, valamint kizárólagos lakossági parkolóhelyek kialakításához szükséges műszaki tartalmak kidolgozását, a szerződéskötések bonyolítását végeztük, tartottuk a kapcsolatot a projektek megvalósítására szerződött EVIN Zrt.-vel
  + folyamatos szakmai konzultációt folytattunk a Kabinet és a forgalomtechnikai kezelő BKK Zrt. által koordinált egyeztetéseken, közreműködtünk az információk továbbításában.

A fenti feladatok ellátása számokban, az eredményeket illetően az alábbiak szerint alakult a 2021. decemberi közmeghallgatás óta eltelt időszakban:

* Belső-Erzsébetváros közterületén kizárólagos lakossági parkolóhelyek kialakítása 2.185.800,- Ft + Áfa értékben.
* Belső-Erzsébetváros közterületén Mikromobilitási pontok (mMP-k) kiépítése 13.923.000,- Ft + Áfa értékben.
* Külső-Erzsébetváros közterületén kizárólagos lakossági parkolóhelyek kialakításához szükséges forgalomtechnikai tervdokumentáció készítése 7.400.000,- Ft + Áfa értékben.
* 16 db közútkezelői hozzájárulást adtunk ki
* 13 db tulajdonosi hozzájárulást adtunk ki
* 8 db munkakezdési (burkolatbontási) hozzájárulást adtunk ki
* 70 különböző helyszínen végeztettünk az úttesten és a járdán található úthibák balesetveszély elhárítási és javítási munkákat összesen 3.723.900,- Ft + Áfa összegben.
* 131 m2 és 52 fm nagyságú aszfaltburkolat javítást végeztettünk környezetkímélő aszfaltmelegítéses technológia alkalmazásával bruttó 1.763.200,- Ft + Áfa összegben.

**Közbeszerzésekkel kapcsolatos feladatok**

A Városüzemeltetési Iroda bonyolította le a Polgármesteri Hivatal, az Önkormányzat, illetve az Erzsébetváros Rendészeti Igazgatósága Közbeszerzési eljárásait.

**Magasnyomású mosóberendezések és tartozékaik beszerzése** : Az **Erzsébetváros Kft** és a **Budapest Főváros VII. kerület Erzsébetváros Önkormányzata „Magasnyomású mosóberendezések és tartozékaik beszerzése”** tárgyú közbeszerzési eljárást indított a 2022. február 11. napján a Közbeszerzési Értesítőben közzétett ajánlattételi felhívás alapján. A tárgyi közbeszerzési eljárásban a legalacsonyabb összegű ajánlatot a **KITE Mezőgazdasági Szolgáltató és Kereskedelmi Zrt.** tette, így az említett ajánlattevő lett a közbeszerzési eljárás nyertese. A szerződéskötésre 2022. július 27. napján került sor.

**"Erzsébetvárosi energiaközösség" - „Energiaközösség létrehozása és működtetése Erzsébetvárosban: Az Erzsébetvárosi Ingatlangazdálkodási Nonprofit Zártkörűen Működő Részvénytársaság**, mint Vezető Ajánlatkérő, **Budapest Főváros VII. kerület Erzsébetváros Önkormányzata** és az Erzsébetvárosi Piacüzemeltetési Kft. **2022. augusztus 5. napján** - EKR000436832022 azonosítószám alatt **"Erzsébetvárosi energiaközösség" - „Energiaközösség létrehozása és működtetése Erzsébetvárosban"**tárgyú, a Kbt. 115. § szerinti nyílt **feltételes közbeszerzési eljárást** indított az alábbi **9 ajánlattevő** felhívásával.

A beérkezett ajánlatok nem feleltek meg az előírt műszaki követelményeknek, tehát a közbeszerzési eljárás 1. és 4. része **eredménytelennek lett nyilvánítva.**

2022. november 2. napján „Erzsébetvárosi energiaközösség" - „Energiaközösség létrehozása és működtetése Erzsébetvárosban" tárgyú napelemes rendszerek kiépítésére vonatkozó **újabb** közbeszerzési eljárás megindítása jóváhagyásra került.

**Kamerarendszerek fejlesztése: Budapest Főváros VII. kerület Erzsébetváros Önkormányzata**, mint ajánlatkérő (továbbiakban: Ajánlatkérő) ***„Kamerarendszerek fejlesztése„*** tárgyban 2022. november 7. napján a Közbeszerzésekről szóló 2015. évi CXLIII. tv. (a továbbiakban: Kbt.) 112. § (1) bekezdés b) pontja szerinti **nyílt** közbeszerzési eljárást indított.

A tárgyi eljárásban eddig 2 alkalommal került sor kiegészítő tájékoztatás kérésre, melyek közül a 2022. november 11. napján beérkezett kiegészítő tájékoztatás kérés megválaszolása folyamatban van. A tárgyi eljárás ajánlattétel határideje 2022. november 18. napján jár le, az ajánlatok bontására 2022. november 18. napján 11:00 órakor kerül sor.

**Villamos energia vásárlása Budapest Főváros VII. Kerület Erzsébetvárosi Polgármesteri Hivatal** (továbbiakban: Ajánlatkérő) 2022. január 20. napján a Kbt. 98.§ (2) bekezdés c) pontjában meghatározott feltételek fennállására tekintettel hirdetmény nélküli közbeszerzési eljárást indított.

A 2022. január 20-án megküldött ajánlattételi felhívásban előírt határidőig (**2022.02.08. 11:00 óra)** a fenti tárgyú eljárásban az egyetlen ajánlattételre felhívott ajánlattevő, az **MVM Next Energiakereskedelmi Zrt.** következő ajánlata érkezett be:

|  |  |  |
| --- | --- | --- |
|  | Részszempontok: | Megajánlás |
| 1. | A 4/2011. (I. 31.) NFM rendelet által meghatározott árak kerülnek alkalmazásra (igen/nem): | igen |
| 2. | Az ajánlat nettó összértéke 48 hónapra (Ft) (Az ajánlattételi határidő napján érvényes, a 4/2011. (I.31.) NFM rendelet által meghatározott nettó egységárakkal kalkulálva) *(tájékoztató jelleggel megadva):* | 108.473.037,60 Ft |

A tárgyi közbeszerzési eljárás **eredményes** lett**,** és a legalacsonyabb árat tartalmazó ajánlatot tevő a **MVM Next Energiakereskedelmi Zrt.** lett a közbeszerzési eljárás **nyertese** nettó **108.473.037,60 Ft/48 hónap** megadott ajánlati árával.

A tárgyi közbeszerzési eljárás eredményeképpen létrejövő szerződések 2022. márciusában kerültek megkötésre. A közbeszerzés eredményes lefolytatását követően megkötött szerződések a jelentősen megváltozott jogszabályi környezetre tekintettel felmondásra kerültek.

**Informatikai eszközök beszerzése:** **Budapest Főváros VII. Kerület Erzsébetvárosi Polgármesteri Hivatal**, mint ajánlatkérő által ***„Informatikai eszközök beszerzése”***tárgyban a Kbt. 117. § szerint **saját beszerzési szabályok kialakításával folytatja le** az közbeszerzési eljárást, amely 2022. július 30. napján került megindításra.

Az ajánlattételi felhívásban előírt határidőig **(2022.08.23. napja 14:00 óra)** az alábbi **3** ajánlat érkezett.

|  |  |  |
| --- | --- | --- |
|  | Önálló ajánlattevő neve és címe | Nettó ajánlati ár |
| 1. | SERCO Zrt. | 13.066.299,- Ft |
| 2. | ETIAM Kft.. | 15.708.495,- Ft |
| 3. | INFOPOLIS Kft. | 19.304.740,- Ft |

A tárgyi közbeszerzési eljárása eredményes lett**,** és a legalacsonyabb árat tartalmazó ajánlatot tevő **SERCO Zrt.** lett a közbeszerzési eljárás **nyertese** nettó 13.066.299,- Ft összegű ajánlatával. A tárgyi közbeszerzési eljárás eredményeképpen létrejövő határidős adásvételi szerződés 2022. október 10. napján került aláírásra.

**Tisztítószer beszerzés: Budapest Főváros VII. Kerület Erzsébetvárosi Polgármesteri Hivatal**, mint ajánlatkérő (továbbiakban: Ajánlatkérő) által ***„Tisztítószer beszerzés”***tárgyban a Kbt. 117. § szerint **saját beszerzési szabályok kialakításával** folytatott le közbeszerzési eljárást, amely 2022. július 30. napján került megindításra.

A 2022. augusztus 23-i III. sz. Kiegészítő Tájékoztatás megadásával egyidejűleg módosított határidőig **(2022.08.29. 14:00 óra)** 3 darab ajánlat érkezett. Mindhárom ajánlatban számítási hiba volt, ezért az Ajánlatkérő mindhárom ajánlattevőt felhívta a számítási hibák javítására. Sor került a számítási hibák javítására, az ajánlatok megfelelősége megállapítható volt.

|  |  |
| --- | --- |
| Ajánlattevő neve: | Összesített nettó ajánlati ár: |
| PROFIL-COPY 2002 Kft. | 3.898.200,- Ft |
| BLACK POINT Kft. | 3.969.439,- Ft |
| I-COM IRODAELLÁTÁS Kft. | 5.115.711,- Ft |

A tárgyi közbeszerzési eljárása **eredményes** lett**,** és a legalacsonyabb árat tartalmazó ajánlatot tevő a **PROFIL-COPY 2002 Kft.** lett a közbeszerzési eljárás **nyertese** nettó 3.898.200,- Ft összegű ajánlatával.

A tárgyi közbeszerzési eljárás eredményeképpen létrejövő határidős adásvételi szerződés 2022. október 24. napján került aláírásra.

**Földgázenergia vásárlása 2022/2023. évre:**

Budapest Főváros VII. Kerület Erzsébetvárosi Polgármesteri Hivatal, mint vezető ajánlatkérő, továbbá az Erzsébetvárosi Bóbita Óvoda, az Erzsébetvárosi Brunszvik Teréz Óvoda, az Erzsébetvárosi Csicsergő Óvoda, az Erzsébetvárosi Dob Óvoda, az Erzsébetvárosi Magonc Óvoda, az Erzsébetvárosi Kópévár Óvoda, az Erzsébetvárosi Nefelejcs Óvoda, a Bischitz Johanna Integrált Humán Szolgáltató Központ, az ERöMŰVHÁZ Nonprofit Kft., az EVIN Nonprofit Zrt., az Erzsébetvárosi Piacüzemeltetési Kft., valamint az Erzsébetvárosi Szolgáltató Kft. **2022. október 10-én** a Közigazgatási Ellátási Főigazgatóság (továbbiakban: KEF) által lefolytatott központosított keretmegállapodásos eljárás 1. részeként kötött KM01GE2223 sz. keretmegállapodás alapján a verseny újranyitásával történő közbeszerzési eljárást indított a KEF által kezelt Internetes felületen.

**2022. október 14-én 12.00 órai időpontban meghatározott ajánlattételi határidőig** az alábbi **3 darab** ajánlat érkezett:

**E.ON Energiamegoldások Korlátolt Felelősségű Társaság**

|  |  |
| --- | --- |
| Számszerűsíthető adatok: | |
| Teljes összköltség HUF (a kiadott excel tábla „D20” cellája) | **464 439 039,00** |
| Földgáz termék ára (Pg) (Ft/kWh) | 87,602 |

**ALTEO Energiakereskedő Zártkörűen Működő Részvénytársaság**

|  |  |
| --- | --- |
| Számszerűsíthető adatok: | |
| Teljes összköltség HUF (a kiadott excel tábla „D20” cellája) | **614 643 473,00** |
| Földgáz termék ára (Pg) (Ft/kWh) | 115,934 |

**MVM Next Energiakereskedelmi Zrt.**

|  |  |
| --- | --- |
| Számszerűsíthető adatok: | |
| Teljes összköltség HUF (a kiadott excel tábla „D20” cellája) | **451 890 509,00** |
| Földgáz termék ára (Pg) (Ft/kWh) | 80,784 |

Az ajánlatok átvizsgálását követően a műszaki-szakmai szakértő szervezet, az ECORISK Management Consulting Kft. beszerzési igazgatója (közbeszerzés tárgya szerinti szakértelemmel rendelkező bírálóbizottsági tag) megállapította, hogy az ajánlatok műszaki-szakmai szempontból megfelelőek.

A tárgyi közbeszerzési eljárása **eredményes** lett**,** és a legalacsonyabb árat tartalmazó ajánlatot tevő a **MVM Next Energiakereskedelmi Zrt.** lett a közbeszerzési eljárás **nyertese** nettó **451 890 509,00** Ft összköltséggel és a nettó **80,784** Ft Földgáz termékre megadott ajánlati árával.

Az eredményes közbeszerzési eljárás eredményeképpen megkötött szerződések aláíratása folyamatban van.

**Villamosenergia vásárlása 2023. évre:**

Budapest Főváros VII. Kerület Erzsébetvárosi Polgármesteri Hivatal, mint vezető ajánlatkérő, továbbá az Erzsébetvárosi Bóbita Óvoda, az Erzsébetvárosi Brunszvik Teréz Óvoda, az Erzsébetvárosi Csicsergő Óvoda, az Erzsébetvárosi Dob Óvoda, , az Erzsébetvárosi Kópévár Óvoda, az Erzsébetvárosi Nefelejcs Óvoda, a Bischitz Johanna Integrált Humán Szolgáltató Központ, az ERöMŰVHÁZ Nonprofit Kft., az Erzsébetváros Rendészeti Igazgatósága, az EVIN Nonprofit Zrt., az Erzsébetvárosi Piacüzemeltetési Kft., valamint az Erzsébetvárosi Szolgáltató Kft. „**Villamos energia vásárlása 2023. évre”** tárgyában gyorsított tárgyalásos közbeszerzési eljárás lefolytatását készíti elő.

**Közterület-felügyeleti szakrendszer bővítése: Erzsébetváros Rendészeti Igazgatósága**, mint ajánlatkérő ***”Közterület-felügyeleti szakrendszer bővítése”*** tárgyában 2022. február 17. napján **ajánlattételi felhívás közvetlen megküldésével hirdetmény közzététele nélküli tárgyalásos eljárást** indított a Kbt. 98. § (2) bekezdés c) pontja alapján.

Az ajánlattételi felhívásban előírt határidőig (2022.03.07. 11:00 óra) a fenti tárgyú eljárásban az egyetlen ajánlattételre felhívott ajánlattevő, a **SESSIONBASE Szoftverfejlesztő és Tanácsadó Kft.** (1116 Budapest Fehérvári út 126-128.) első, ajánlati kötöttséggel nem terhelt ajánlata beérkezett:

|  |  |  |
| --- | --- | --- |
|  | Részszempont | Megajánlás |
| 1. | Nettó ajánlati ár (Ft/hónap): | 2 100 000 Ft |

2022. március 10-én a Kbt. 89. § a) pontja alapján megállapítást nyert, hogy az első, ajánlati kötöttséggel nem terhelt ajánlat megfelelő volt.

A tárgyi közbeszerzési eljárása **eredményes** lett**,** és a legalacsonyabb árat tartalmazó ajánlatot tevő a **SESSIONBASE Szoftverfejlesztő és Tanácsadó Kft.** lett a közbeszerzési eljárás **nyertese** nettó 2.100 000 Ft,- Ft/hónap összegű ajánlatával.

A tárgyi közbeszerzési eljárás eredményeképpen létrejövő szerződés 2022. június 16. napján került aláírásra.

**Papír-írószer, irodaszer beszerzés**: A Polgármesteri Hivatal 2021. május 10. napján az Elektronikus Közbeszerzési Rendszerben eljárást indított a Kbt. 117. §-a szerint „Papír-írószer, irodaszer beszerzés” tárgyban. (EKR000420912021 és KÉ-8343/2021) A közbeszerzési eljárásban az ajánlattételi határidő végéig 4 (kettő) gazdasági társaság tett ajánlatot, az I-COM IRODAELLÁTÁS Kft., Della Print Kft., Pátria Nyomda Kft., valamint a PROFIL-COPY 2002 Kft. A közbeszerzési eljárás eredményes volt. Az eljárás nyertese az I-COM IRODAELLÁTÁS Kft. lett. A közbeszerzési eljárás eredményeképpen megkötött szerződés 24 hónap időtartamra került megkötésre 2021. augusztus 19. napján.

**Az Alapszerződést** 2022.03.18-án szükséges volt módosítani (KÉ-5971/2022), tekintve, hogy a Covid-19 okozta járványhelyzet világszinten alkalmazott korlátozásai miatt a szerződés tárgyát képező termékekkel kapcsolatosan alapanyag-, szolgáltatási költség- és energiaár változások következtek be. Továbbiakban, az Ukrajnában zajló háborús helyzet sem kedvezett a már kialakult alapanyag válságnak, valamint szállítmányozási költségek további áremelkedésének. Így az Alapszerződés újabb módosítására volt szükség, melyre 2022.10.24-én került sor.

**Tisztítószer beszerzés:** Új közbeszerzést kellett kiírni a Polgármesteri Hivatal és az Óvodák részére. A Polgármesteri Hivatal 2022. augusztus 3. napján az Elektronikus Közbeszerzési Rendszerben eljárást indított a Kbt. 117. §-a szerint „Tisztítószer beszerzés” tárgyban (EKR000531872022). A közbeszerzési eljárásban az ajánlattételi határidő végéig 3 gazdasági társaság tett ajánlatot, az I-COM Irodaellátás Kft., a Black Point Kft., valamint a PROFIL-COPY 2002 Kft. A közbeszerzési eljárás eredményes volt. Az eljárás nyertese a PROFIL-COPY 2002 Kft. lett. A közbeszerzési eljárás eredményeképpen megkötött szerződés 12 hónap időtartamra került megkötésre 2022. október 27. napján.

**Pályázatokkal kapcsolatos feladatok:**

**Az Önkormányzat által meghirdetett pályázatok**

* **Társasház növényesítésére kiírt pályázat:**

A 2020. évi közmeghallgatást követően a 2020. évi növényesítési pályázat terhére 1.117 867 forint lett kifizetve**.**

Budapest Főváros VII. kerület Erzsébetváros Önkormányzata 2021. évi költségvetésében 5.000.000 forintos támogatást biztosított lakóközösségek és önkormányzati intézmények részére növényesítés támogatása céljából. A pályázaton 29 db társasház indult, 7 390 146 forint támogatással, melyekből a Városüzemeltetési Bizottság döntése alapján 2021. 12.14. napjáig 22 db társasháznak mindösszesen 4 978 642 forint összegű támogatást ítélt meg.

Egy társasház elutasításra került, mivel hiánypótlási kötelezettségének a pályázati kiírásban meghatározott időn belül nem tett eleget.

Forráshiány okán a Városüzemeltetési Bizottság döntése alapján az átmeneti költségvetésbe a Képviselő Testület 2.000 000 forintot ítélt meg.

5db Társasházról 2022. év elején tud dönteni a Városüzemeltetési Bizottság, valamint 1 db Társasházról szintén, mely hiánypótlásra lett felszólítva, mely felszólításnak határidőn belül maradéktalanul eleget tett.

Így mindösszesen a 2021. évi növényesítési pályázat terhére 2022. évben 7 029 039 forint lett kifizetve.

* **Szén-monoxid érzékelő készülék igénylésére vonatkozó pályázat:** Budapest Főváros VII. kerület Erzsébetváros Önkormányzata **2022**. évi költségvetésében összesen 3.900.000 forint összegű keretet különített el szénmonoxid-érzékelők beszerzésének támogatására. Összesen 58 db pályázat került benyújtásra 112 db szén-monoxid érzékelő berendezés igényléssel. A pályázatok elbírálása megtörtént, a szén-monoxid érzékelő berendezések beszerzése lezajlott, 3.855.720 forint összeg kifizetéssel. Az érzékelők szétosztása a pályázók részére folyamatos.
* **Hevederzár felszerelésének támogatásra vonatkozó pályázat:**

Budapest Főváros VII. kerület Erzsébetváros Önkormányzata 2022. évi költségvetésében összesen 100.000 forint összegű keretet különített el a hevederzár felszerelésének támogatására. A pályázati felhívásra 2022. évben nem érkezett pályázat.

* **Társasház kapufigyelő rendszer kialakítására kiírt pályázat:** Budapest Főváros VII. kerület Erzsébetváros Önkormányzata 2022. évi költségvetésében 1.000.000 forintos támogatást biztosított lakóközösségek és önkormányzati intézmények részére kapufigyelő rendszer kialakításának támogatására.

A pályázaton 3 db társasház indult, melyek a Városüzemeltetési Bizottság döntése alapján összesen 713.390 forint támogatásban részesültek. A támogatási szerződések megkötése folyamatban van.

* **Esély a szülőknek, lehetőség a gyermekeknek** (támogatási kérelem azonosítószáma: KMOP-4.5.2-11-2012-0034) megnevezésű, a Városligeti fasor 39-41. szám alatti bölcsőde 25 %-os kapacitás bővítése és korszerűsítése tárgyú projekt (támogatási kérelem azonosítószáma: KMOP-4.5.2-11-2012-0034) 5. fenntartási éve 2020. július 16. napján befejeződött. A 2019. július 17 - 2020. július. 16. közötti időszakra benyújtott Záró Projekt Fenntartási Jelentés 2021. március 23. napján elfogadásra került a közreműködő szervezet, az Államkincstár által, azonban a Projekt még nem került lezárásra a Program Irányító Hatóság által.
* **Dózsa György út 46. szám alatti Bischitz Johanna Integrált Humán Szolgáltató Központ Idősek Bentlakásos Otthona és Átmeneti Gondozóháza és az Alsó erdősor 14-16. szám alatti Alsóerdősori Bárdos Lajos Általános Iskola és Gimnázium épületének épületenergetikai korszerűsítése** c. projekt (támogatási kérelem azonosító száma: KEHOP-5.2.9-16-2016-00032): a 166.214.816,- Ft vissza nem térítendő európai uniós támogatást elnyert, 200 millió forintot meghaladó összköltséggel megvalósult projekt 2. fenntartási évéhez kapcsolódóan a 2. sz. fenntartási jelentés összeállításra megküldésre került az elektronikus pályázói tájékoztató felületen keresztül a Program Irányító Hatóság részére, melynek elbírálása folyamatban van.
* **Budapest Főváros VII. ker. Erzsébetváros Önkormányzata ASP központhoz való csatlakozása** (a támogatási kérelem azonosítószáma: KÖFOP-1.2.1-VEKOP-16-2017-01096) megnevezésű, 5.660.302,- Ft összköltségű, teljes mértékben támogatásból 2019. évben megvalósult projekt záró szakmai és pénzügyi beszámolója elfogadásra került.

A projekt keretében a működésfejlesztés és szabályozási keretek kialakításra kerültek, megteremtődtek az e-ügyintézés feltételei (útmutató elkészítése, honlapon történő közzététele, űrlapok publikálása). Az Önkadó rendszerben lévő adatok felülvizsgálatra kerültek és a szükséges tisztítások megtörténtek, a tisztított adatállományok alapján megtörtént az adatfeltöltés/migráció/adatbetöltés. Az ASP Adattárháznak való megfelelés érdekében az ipar-kereskedelmi nyilvántartó program, a GOVSYS ügyiratkezelő rendszer, a Forrás gazdálkodói programrendszerek adatainak felülvizsgálata megtörtént. A Magyar Államkincstár által szervezett ASP ADÓ szakrendszer oktatáson részt vettek az Adócsoport munkatársai és a támasztott vizsgakövetelményeket teljesítették. Az ASP ADÓ szakrendszer tesztelése megtörtént és erről a rendszer élesítéséhez szükséges engedély megérkezett. Az ASP Adattárház szakrendszerhez való csatlakozás keretében a hivatalunkban működő ipar-kereskedelmi nyilvántartás tesztelése szintén megtörtént és erről a rendszer élesítéséhez szükséges engedély megérkezett. A tesztelési tevékenység a rendszerek élesítésével zárult. Megtörtént a GOVSYS ügyiratkezelő szakrendszer adathelyességének tesztelése, mely alapján az Adattárház éles környezetébe történő ősfeltöltéshez szükséges engedély megérkezett. A Forrás programban lévő adatok tesztelése szintén megtörtént, mely alapján az Adattárház éles környezetébe történő ősfeltöltéshez szükséges engedély megérkezett.

A projekt Program Irányító Hatóság által történő pénzügyi zárása 2022. 06. 28. napján megtörtént.

* **„Jedlik Ányos Terv” alapján - GZR-T-Ö-2016 kódszámú az „Elektromos töltőállomás alprogram a helyi önkormányzatok részére”** megnevezésűfelhívásra benyújtottprojekt (támogatási kérelem azonosítószáma: GZR-T-Ö-2016-0067) keretében4 db „A” típusú (normál) töltőberendezést (2 x 22 kW teljesítményű) és 1 db „C” típusú (villám) töltőberendezés létesült 2019. évben az alábbi helyszíneken:
* 1 db „A” típusú töltő: Bajza u. 3. sz. előtti várakozóhely területe
* 1 db „A” típusú töltő: Sajó u. 1. sz. előtti várakozóhely területe
* 1 db „A” típusú töltő: Wesselényi u. 8. előtti várakozóhely területe
* 1 db „A” típusú töltő: Wesselényi u. 56. előtti várakozóhely területe
* 1 db „C” típusú töltő: Kertész u. 4. sz. előtti várakozóhely területe.

A 13.104 ezer Ft támogatással megvalósult projekt szakmai és pénzügyi beszámolója benyújtásra került, elbírálás alatt áll.

A létesítményeket az Önkormányzat köteles a projekt üzembe helyezését (2019. augusztus 14.) követő legalább 5 évig fenntartani és üzemeltetni a támogatási szerződés szerint.

A 2020., 2021. évekre vonatkozó fenntartási jelentés benyújtásra került, melyek elbírálás alatt állnak.

Az Önkormányzat a töltők üzemeltetését, valamint az elektromobilitás szolgáltatást a megfelelő szakértelemmel rendelkező vállalkozó által biztosítja.

2022. augusztus 1. napjától a jelzett töltők használata elektromobilitás szolgáltatási díj fizetése ellenében lehetséges.

Elektromos töltőhely foglalásra vonatkozó türelmi idő nem került meghatározásra, illetve a jogosulatlan töltőhely foglalás esetén irányadó szabályozás sem, mivel a jelzett helyszínek közterületek, így a KRESZ szabályai érvényesek.

**Üzemeltetési feladatok**

2022. évben. a korábbi évekhez hasonlóan a Városüzemeltetési Iroda gondoskodott a Polgármesteri Hivatal irodaépületeiben, valamint telephelyein a folyamatos működtetés feltételeiről, nagy hangsúlyt helyezve a pandémiás helyzet kezelésére**.**

Mind az Üdülők, mind pedig a Hivatal üzemeltetése tekintetében 2022. évben a legfőbb feladat a hatósági elvárásoknak való megfelelés, valamint az üzembiztonság szem előtt tartása mellett a legszükségesebb feladatok ellátása.

A 2022. április 3-ai Országgyűlési választás és népszavazás, valamint a 2022. június 26-án megtartott időközi egyéni választókerületi képviselő választás lebonyolításában alapvető támogatói (mind szervezési, mind logisztikai) feladatok ellátásában közreműködött.

**Jövőbeni feladatok**

* **beruházások, felújítások terén:** szükségesnek találjuk a Hivatal épületeiben található légtechnikai eszközök korszerűsítését. Az Erzsébet krt. 6. szám alatti található irodaépület belterével és homlokzatával összefüggő épületgépészeti, valamint építőipari felújításokat. Ruzsina üdülő beüzemelésével kapcsolatos beruházásokat, melynek eredményeképpen az üdülő ismét fogadhatna vendégeket.
* **a közbeszerzésekkel kapcsolatos feladatok** a társirodák beszerzési igényeinek függvényében is alakulnak, várhatóan a lefolytatandó eljárások zömét továbbra is az Iroda által megvalósítandó beszerzések teszik majd ki. A 2023. év közbeszerzési feladatai a költségvetés elfogadását követően ütemezhetőek.
* **üzemeltetési feladatok**: továbbra is gondoskodunk a Polgármesteri Hivatal, esetenként az óvodák, valamint az Önkormányzat tulajdonát képező üdülők üzemeltetéséről, karbantartásáról.

**Klímavédelmi és Fenntarthatósági Kabinet**

Lezajlotta KEHOP-1.2.1-18-2019-00252 azonosítószámú **Klímastratégia kidolgozása és klímatudatosságot erősítő szemléletformálás Erzsébetvárosban** megnevezésű projekt, melynek keretében

* elkészült és a 360/2021. (IV.14.) számú határozattal elfogadásra került Erzsébetváros Klímastratégiája
* elkészült a Klímabarát Erzsébetváros kiadvány 6 ezer példányban
* létrejött a projektet bemutató online aloldal
* lezajlott öt szemléletformálási rendezvény
* szemléletformálási program indult erzsébetvárosi intézményekben
* elkészült az Almássy téri meseösvény és a Klíma\_trike klímavédelmi installáció

Lezajlott a „Foodwave – Klímabarát étkezés iskolákban” című projekt, melynek keretében egy erzsébetvárosi középiskola hét osztályának diákjai ismerkedtek a fenntartható élelmiszertermeléssel egy etyeki inspirációs kertben, illetve sokszor használható élelmiszercsomagolással, valamint csíratermesztéssel kapcsolatos foglalkozáson vettek részt. A projekt költségvetése 5000 euró, azaz kb. 2 100 000 Ft volt.

Folytatódott a 2020-3.1.4-ZFR-EKM-2020-00012 azonosítószámú „Energiaközösség létrehozása és működtetése Erzsébetvárosban” c. projekt megvalósítása, melynek célja egy olyan energiaközösség kialakítása, amely elősegíti az erzsébetvárosi lakosság valamint erzsébetvárosi cégek és intézmények számára a napenergiatermelésbe történő csatlakozását úgy, hogy az minél kevésbé terhelje meg a közcélú elektromos hálózatot. A projekt árhatóan 2024. március 31. napjáig tart, összköltségvetése 269 629 967 Ft.

Folytatódott a LIFE in Runoff - LIFE 20CCA/HU/001774 azonosítószámú projekt megvalósítása, melynek keretében a csapadékvíz visszatartását és felhasználását elősegítő, valamint a villámárvizek kedvezőtlen hatásait mérséklő fejlesztések fognak megvalósulni Erzsébetvárosban. A projekt 2025. június 30. napjáig tart, összköltségvetése 69 562 28 Ft.

Elkezdődött a 2022-307 azonosítószámú European City Facility projekt megvalósítása, melynek keretében egy beruházási koncepció készül erzsébetvárosi társasházak energia-hatékony felújítására. A projekt várhatóan 2023. június 9.-ig tart, összköltségvetése 60 000 euró, azaz kb. 24 millió Ft.

**Humánszolgáltató Iroda**

Az Iroda ellátja a kulturális, közművelődési, köznevelési és sport tevékenységgel, illetve a szociális alap- és szakellátással, a gyermekjóléti alapellátással, az egészségügyi alapellátással, valamint a pénzbeli ellátásokkal és támogatásokkal összefüggő önkormányzati feladatokat, szervezi az ezzel kapcsolatos képviselő-testületi és bizottsági döntések előkészítését, végrehajtását.

**I. Szociális intézményi feladatok**

A jogszabályi kötelezettségünknek eleget téve 2022-ben is sor került a **Szociális és Egészségügyi ágazat**, valamint a **Gyermekvédelmi ágazat** **éves beszámolóinak elkészítésére.**

A közalkalmazottak jogállásáról szóló 1992. évi XXXIII. törvény hatálya alá tartozó munkáltatóknál működő szakszervezetek reprezentativitásának megállapításáról szóló 24/2011 (III.9.) Korm.rendelet értelmében **a közalkalmazotti szakszervezet reprezentativitását települési szinten a fenntartók szerint létrehozott települési reprezentativitást megállapító bizottság** (a továbbiakban: TRMB) **állapítja meg** az Innovációs és Technológiai Minisztérium által működtetett Közalkalmazotti szakszervezeti taglétszám elektronikus adatgyűjtő rendszerbe feltöltött adatok alapján. Az önkormányzati fenntartónál létrehozott TRMB esetén a TRMB tagja a jegyző és a települési szintű érdekegyeztetésben részt vevő szakszervezetek képviselői. A kerületi TRMB ülésére 2022. november 2-án került sor, melyen **megállapításra került, hogy a Bölcsődei Dolgozók Demokratikus Szakszervezete reprezentatív szakszervezetnek minősül**.

A Humánszolgáltató Iroda gondoskodik az évente megrendezésre kerülő **Szociálpolitikai Kerekasztal** megszervezésével kapcsolatos teendők ellátásáról. Az Erzsébetvárosi Szociálpolitikai Kerekasztal ülése 2022. évben november 24. napján került megrendezésre. Témái között szerepeltek a Bischitz Johanna Integrált Humán Szolgáltató Központ Család-és Gyermekjóléti Központ szolgáltatásfejlesztési törekvései, a helyi szociális rendelet módosítása, kerületben élő értelmükben akadályozott felnőtt emberek részben önálló lakhatási kilátásai, az elszabaduló energiaárak, továbbá a helyi Drogstratégiát megalapozó helyzetfelmérés is.

2022. évben is Erzsébetváros Önkormányzata – az állam által kötelezően ellátandó – a **jelzőrendszeres házi segítségnyújtás** szolgáltatás biztosítását a Slachta Margit Nemzeti Szociálpolitikai Intézettel kötött Támogatói Okirat alapján a Humán Szolgáltató által biztosította a VII. kerületi lakosok részére. Az Iroda ellátta a Támogatói Okirat megkötésével, valamint a támogatás elszámolásával összefüggő feladatokat.

**Intézményfenntartói feladatok**

A ***Humán Szolgáltató* 2021. évi tevékenységének fenntartói ellenőrzésére** a jogszabályi előírások alapján került sor 2022. október 20. és november 17. között. Az ellenőrzés során vizsgáltuk, hogy az intézményben nyújtott szolgáltatások működése megfelel-e a Szociális törvényben, a Gyermekvédelmi törvényben és a vonatkozó jogszabályokban foglalt követelményeknek.

Az ellenőrzés kiterjedt a *Humán Szolgáltató* alapdokumentációjára, személyi dokumentációjára; a *Humán Szolgáltató* által ellátott szociális alap- és szakellátás, valamint a gyermekvédelmi alapellátások területeire. (Házi segítségnyújtás; jelzőrendszeres házi segítségnyújtás; nappali ellátás – idős, demens személyek, pszichiátriai betegek nappali ellátása; bentlakásos intézmények ellátása; családsegítés és gyermekjóléti szolgáltatás; bölcsődei ellátás)

Az ellenőrzés tapasztalatai alapján a *Humán Szolgáltató* teljes körűen és a jogszabályi előírásoknak, valamint a humánjárvány kapcsán kiadott szakhatósági és minisztériumi eljárásrendeknek és ajánlásoknak megfelelően biztosította a szolgáltatásokat.

2022. évben két alkalommal került sor a Bischitz Johanna Integrált Humán Szolgáltató Központ (továbbiakban: ***Humán Szolgáltató***) alapító okiratának módosítására:

* 2022. február hónapban a feladatellátás kibővült a betöltetlen háziorvosi praxisok működtetésének feladatával.
* 2022. áprilisában a kormányzati funkcióbővítés és a vállalkozási tevékenység engedélyezése miatt vált szükségessé az **Alapító Okirat módosítása**.

1. **Együttműködés civil szervezetekkel**

Erzsébetváros Önkormányzata egyes **kötelező feladatként biztosítandó szociális és gyermekvédelmi szolgáltatásokat** nem a Humán Szolgáltató révén **biztosít,** hanem **civil szervezetekkel történő szoros együttműködés** **mentén**. Ezen szervezetek ellátási-, támogatási szerződés, együttműködési megállapodás keretében biztosítják a személyes gondoskodást nyújtó szociális és gyermekjóléti alapellátásokat:

* a gyermekek átmeneti otthona ellátást (Budapest Főváros IX. kerület Ferencváros Önkormányzata);
* a családok átmeneti otthona ellátást (Lámpás ’92 Közhasznú Alapítvány, Magyar Vöröskereszt Budapest Fővárosi Szervezete);
* a hajléktalan személyek nappali ellátását (Magyar Máltai Szeretetszolgálat, Golgota Keresztény Gyülekezet);
* az utcai szociális munkát (2012. január 1-től nem kötelező feladata az önkormányzatnak – Menhely Alapítvány);
* a fogyatékos személyek nappali ellátását (Küldetés Egyesület).

A szervezetekkel történő kapcsolattartás, együttműködés során gondoskodunk a szerződésekkel összefüggő feladatellátásról, a pénzügyi kifizetésék biztosításáról; valamint a szervezetek által elkészített szakmai és pénzügyi beszámolók összefoglalásáról a Képviselő-testület felé.

A 2022. évben sor került a Küldetés Egyesülettel, a Menhely Alapítvánnyal, valamint a Myrai Vallási Közhasznú Egyesülettel kötött szerződések módosítására a részükre nyújtott önkormányzati hozzájárulás emelése, illetve egy esetben a nyújtott ellátás kibővítése okán.

Az Önkormányzat a kerületi, családon belüli erőszakot elszenvedők átmeneti lakhatásának megoldása érdekében krízisközpont férőhelyek biztosítását tűzte ki célul, melynek vonatkozásában a Humánszolgáltató Iroda gondoskodott közbeszerzési eljárással és a szerződéskötésekkel kapcsolatos feladatok ellátásáról. A 2022. január 01. – 2026. december 31. közötti időszakban az S.O.S. Krízis Alapítvány által biztosított férőhelyekkel bővült azon szolgáltatások köre, melyet az Önkormányzat önként vállalt feladatként civil szervezet útján tesz elérhetővé a kerületi lakosok számára.

Együttműködési megállapodás alapján – 2012 novemberétől – az **Ételt az Életért Közhasznú Alapítvány** közreműködésével, a **Rózsa u. 3. sz. alatt megvalósuló ingyenes ételosztás** 2022. évben is folytatódott a kerületi lakosok számára. Ennek keretében a rászorulók a vegetáriánus meleg ételt kapnak, amely mellé gyümölcsöt, péksüteményt, tejtermékeket is osztanak. A Humánszolgáltató Iroda közreműködik az ételosztással összefüggő feladatok ellátásában. Az ételosztással összefüggő költségek támogatására az Önkormányzat támogatási szerződés útján 4.000.000,- Ft-ot biztosított, amelyre vonatkozóan a Humánszolgáltató Iroda gondoskodott a szerződéskötéssel összefüggő feladatellátásról.

A **rendkívüli hideg időjárás, téli krízishelyzet kialakulása** esetén az Önkormányzat a 2022. évben is a **Golgota Keresztény Gyülekezettel** kötött **támogatási szerződés** útján gondoskodik a fedél nélkül élő személyekről, valamint a VII. kerületi otthonukban, fűtetlen lakásban élő szociálisan rászoruló személyekről. Az Önkormányzat támogatási szerződés alapján **– 20 ellátási napra – 3.870.000,- Ft** keretösszeg erejéig járul hozzá az ellátás biztosításához. A Humánszolgáltató Iroda gondoskodott a szerződéskötéssel összefüggő feladatok ellátásáról.

**II. Az egészségüggyel kapcsolatos feladatok**

1. **Alapellátással kapcsolatos feladatok**

Budapest Főváros VII. kerület Erzsébetváros Önkormányzata módosította az egészségügyi alapellátást végző háziorvosokkal, fogorvosokkal különböző időpontokban kötött egészségügyi ellátási szerződését. A módosítás következtében az eddig használt ellátási és használati szerződés egy szerződéses dokumentumba került egybefoglalásra. Az új szerződéses forma a kerületi háziorvosokkal folytatott közel 1,5 éves folyamatos egyeztetés és a Magyar Orvosi Kamara jóváhagyását követően került elfogadásra.

A kerületi alapellátási körzetek meghatározásáról szóló 19/2013. (IV.30.) önkormányzati rendelet (továbbiakban: Rendelet) felülvizsgálata következtében szükségessé vált a rendelet módosítása egy új társasház került besorolásra és a Szövetség utca egy részének Rejtő Jenő utcára történő átnevezése okán a módosítást a Rendeleten is át kellett vezetni.

A Rendelet 1. számú mellékletében meghatározott felnőtt háziorvosi körzetek területi elosztását a Képviselő-testület a 2022. december havi ülésén módosította. A tartósan betöltetlen 31. számú felnőtt háziorvosi körzet megszüntetésre került, az ellátási területe négy felnőtt háziorvosi körzet körzött került felosztásra.

A 2022. évben négy esetben vált szükségessé egészségügyi ellátási szerződés módosítása, egy esetben szerződés megszüntetésre, ezzel párhuzamosan új ellátási szerződés megkötésre:

* A 27. számú körzetben a feladatot ellátó háziorvos március hónapban elhunyt. A praxist a praxisjog örökösei sikeresen értékesítették, így a körzet ellátása megoldott.
* A 6. számú házi gyermek orvosi praxis közel két évig helyettesítéssel volt ellátott. A körzet ellátása 2022 évben rendeződött. A Képviselő-testület döntött a praxis - új gyermekorvost alkalmazó egészségügyi szolgáltató részére - történő térítésmentes átadásáról.
* A 31. számú felnőtt háziorvosi körzetben praxisjoggal rendelkező háziorvos más kerületben szerzett praxisjogot. A jogszabályi rendelkezések alapján egy orvos egy praxisjogot birtokolhat, ezért a 31. körzethez kapcsolódó praxisjoga visszavonásra került. A körzet betöltetlen körzetté vált. A körzet ellátásról a Képviselő-testület szakbizottságának döntése alapján a Bischitz Johanna Integrált Humán Szolgáltató Központ gondoskodik alkalmazott orvos igénybevételével.
* A 18. számú felnőtt háziorvosi körzetet ellátó háziorvos kérte az egészségügyi ellátási szerződésének megszüntetését nyugdíjba vonulás okán. A Képviselő-testület szakbizottsága a kérést elfogadta. A körzet ellátásáról 2022. július 01. napja óta a Bischitz Johanna Integrált Humán Szolgáltató Központ gondoskodik alkalmazott orvos igénybevételével.
* A 6. számú felnőtt háziorvosi körzet ellátását végző háziorvos szintén kérte az egészségügyi ellátási szerződésének közös megegyezéssel történő megszüntetését nyugdíjba vonulás okán. A körzet ellátásról a felmondási idő végéig, 2022. december 31-ig gondoskodik, ezt követően a Képviselő-testület szakbizottságának döntése alapján a körzet ellátásról a Bischitz Johanna Integrált Humán Szolgáltató Központ gondoskodik.

1. **Egészségügyi alapellátás fejlesztését célzó intézkedések**

2020. évben sor került az **Egészségügyi Fejlesztési Koncepció kidolgozására** melyre elkészült Intézkedési terv elfogadására 2021. januárjában került sor. Az intézkedési terv 2021. és 2022. évekre is tartalmaz megvalósítandó feladatokat, melyek **a kerületi egészségügyi alapellátás fejlesztését célozzák**. Ilyen többek között a prevenciós tevékenység, „kényelmi” szolgáltatások, mint a **non-doktori tevékenység** és a **telemedicina** szolgáltatás bevezetése. A Képviselő-testület az intézkedési tervben foglat feladatok elvégzésével a Bischitz Johanna Integrált Humán Szolgáltató Központot bízta meg.

A munkát az **Egészségügyi Kooperációs Team** koordinálja, mely 2022. évben 6 alkalommal tartott ülést.

1. **EpiPen oldatos injekció beszerzése**

Budapest Főváros VII. kerület Erzsébetváros Önkormányzata Képviselő-testülete a 106/2022. (IV. 13) határozatával döntött arról, hogy a közigazgatási területén működő nevelési és oktatási intézmények részére gyermeklétszámtól függő megosztásban összesen 80 darab, rovarcsípések vagy marások, ételek, gyógyszerek és egyéb allergének által kiváltott súlyos allergiás reakciók, valamint fizikai terhelés hatására fellépő vagy ismeretlen eredetű anafilaxia sürgősségi kezelésére szolgáló EpiPen oldatos injekciót biztosít, azzal a céllal, hogy megelőzhetőek legyenek a nevelési és oktatási intézményekben a tragédiával végződő anafilaxiás esetek.

1. **Támogatásokkal kapcsolatos döntések**

A **Péterfy Sándor Utcai Kórház-Rendelőintézet** részére, a PIC-II. Koraszülött Osztály koraszülöttek légzéstámogatásához szükséges egyszer használatos eszközök beszerzésével összefüggő költségekre 2.000.000,- Ft összegben nyújtott támogatást az Önkormányzat. A Humánszolgáltató Iroda a szerződéskötéssel és a támogatás elszámolásával kapcsolatos teendőket végezte.

A **Nővér Alapítvány** részére az Önkormányzat a csapatépítő kirándulás buszköltségére 127 000 Ft összegben biztosított támogatást. A Humánszolgáltató Iroda ellátta a szerződéskötéssel és a támogatás elszámolásával kapcsolatos feladatokat.

A 2022. évben a Dózsa György 60. szám alatti háziorvosi rendelő elavult szervergépének korszerűsítésére került sor, amelyhez az Önkormányzat 4 háziorvosi szolgáltatóval kötött támogatási szerződést. Ennek keretében **praxisonként 224.250,- Ft** összegű támogatás biztosítására került sor **összesen 897.000,- Ft** értékben.

Az Önkormányzat a 2022. évben a kerületi, területi ellátási kötelezettséggel alapellátási tevékenységet végző háziorvosi szolgáltatók részére pályázat útján egyösszegű, vissza nem térítendő támogatást nyújtott **praxisonként** maximum **bruttó 109.000,- Ft** értékben. A támogatás a biztonságosabb és korszerűbb betegellátást segítő orvosi eszközök, műszerek, a rendelő alapfelszereltségét jelentő bútorok beszerzésének költségeire; az informatikai eszközök fejlesztésére; az infokommunikációs orvosi program fenntartási költségeire; a telefonköltségre és az admisztrációval kapcsolatos anyagköltségekre (papír, irodai kellékek, toner, nyomtatópatron); továbbá a járványügyi védekezéssel összefüggő eszközök, védőfelszerelés, higiéniai termékek beszerzésének költségeire kerülhetett felhasználásra. **2022-ben 33 szolgáltató,** ezáltal mindösszesen **38 háziorvosi praxis** költségeinektámogatása valósult meg **összesen 4.140.442,- Ft összegben.**

Továbbá egy esetben került sor a Rottenbiller utca 27. és a Madách Imre utca 2-4. szám alatti tanácsadók informatikai eszköz és szoftver beszerzésének támogatására **600.000,- Ft összegben**, melyre a **TAO Kft.-vel** támogatási szerződés került megkötésére. A Humánszolgáltató Iroda ellátta a szerződéskötéssel és a támogatás elszámolásával kapcsolatos feladatokat.

**III. Pénzbeli ellátásokkal és támogatásokkal kapcsolatos feladatok (2022.01.01. – 2022.11.14.)**

A 2022. év nagy változásokat hozott a pénzbeli, szociális támogatások átalakítása vonatkozásában. Budapest Főváros VII. kerület Erzsébetváros Önkormányzat Képviselő-testületének szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) rendelete 2022. szeptember 23. napjával módosításra került.

A rendeletmódosításra tekintettel jelen fejezetben három alcím alatt foglaljuk össze az elvégzett munkát. Hiszen a 6/2016. (II.18.) rendelet módosításával néhány, alacsony felhasználtságú támogatási forma kivezetésre került, más támogatási formák jogosultsági feltételei bővültek, jövedelemhatárai és a támogatási összegek emelkedtek, valamint új támogatási forma is bevezetésre került a rendeletbe.

Az első alcím alatt a pénzforgalmi és ügyfélszámra vonatkozó adatok találhatók, míg a második alcím tartalmazza részletes bontásban az ellátásokkal kapcsolatos adatokat, a harmadik alcím pedig indokolást tartalmaz a Rendelet 2023. szeptember havi módosításának szükségességéről és a módosítást követő ellátásokkal kapcsolatos adatokat tartalmazza.

**III/1. Kérelmezők száma, pénzforgalom és támogatási formák szerinti adatok részletezése**

Az elemezhetőség miatt, a korábbiaknak megfelelően a 2022. január 1. napjától 2022. november 14. napjáig terjedő időszakra vonatkozóan szükséges a számadatok összesítése.

2022. november 14. napjáig az alábbiak szerint összesen az **ügyiratforgalom (segélyezés):**

|  |  |  |
| --- | --- | --- |
| ***Kérelmezők száma*** | ***Iktatott alszám*** | ***Összesen*** |
| 1713 | 7047 | 8760 |

**2022. évi pénzforgalom (csak segélyezés)**

|  |  |
| --- | --- |
| ***Segély előirányzat*** | ***Pénzforgalom 11.14.-ig*** |
| 126.600.000 Ft | 61.243.294 Ft |

A fentiekben hivatkozott rendeletmódosítás azért vált szükségessé, hogy a kiüresedett támogatási formák helyett új támogatási formákat, illetve a meglévő támogatások átstrukturálásával sokkal korszerűbb, a valós igényekre reagáló kerületi szociális támogatási rendszert hozzunk létre. Jelenleg egy folyamat elején tartunk, és bízunk abban, hogy a jogosultsági feltételek változása, a jövedelemhatárok emelése, valamint az egyes támogatások típusainál a nyújtható pénzbeli ellátások mértékének növekedése nagyobb ügyfélelérést vonz maga után.

**III/2. Pénzbeli ellátásokkal és támogatásokkal kapcsolatos feladatok (2022.01.01. – 2022.11.14.)**

**Adatok részletezése támogatási formákra bontva**

*Települési támogatás –* ***a lakásfenntartásának költségeihez \****

|  |  |
| --- | --- |
| Kérelmezők száma | 206 |
| Támogatásra kifizetett összeg | 7.290.000 Ft |
| Támogatásban részesülők száma | 157 |

*\* a támogatás elnevezése lakásfenntartási települési támogatások névre változott, melynek keretében díjhátralékkal nem rendelkező háztartások részéről a rendeletmódosítás hatályba lépését követő időszakban, azaz 2022. 09. 23. napjától 2022. 11. 14. napjáig 19 kérelem és 19 megállapítás született, valamint díjhátralékkal rendelkező háztartások részéről 1 kérelem és 1 megállapítás született, a támogatás összege a korábbi havi 5000 Ft-ról, havi 15.000 Ft-ra változott.*

*Települési támogatás* ***- adósságrendezéshez***

|  |  |
| --- | --- |
| Kérelmezők száma | 4 |
| Támogatásra kifizetett összeg | 692.645 Ft |
| Támogatásban részesülők száma | 3 |

*Települési támogatás* ***– gyógyszerkiadások viseléséhez\****

|  |  |
| --- | --- |
| Kérelmezők száma | 250 |
| Támogatásra pénzben kifizetett összeg | 8.160.665 Ft |
| Támogatásban részesülők száma | 199 |

*\*a támogatás elnevezése gyógyszerkiadásokhoz és gyógyászati segédeszköz vásárlásához nyújtott települési támogatásra változott, a 2022. 09. 23-i rendeletmódosítással beépítésre került a szemüveg vásárlásához nyújtott támogatás*

*Települési támogatás* ***– átmeneti vagy tartós létfenntartási gondhoz***

|  |  |
| --- | --- |
| Kérelmezők száma | 512 |
| Támogatásra pénzben kifizetett összeg | 18.545.686 Ft |
| Támogatásban részesülők száma | 427 |

*Települési támogatás* ***- temetési költségekhez***

|  |  |
| --- | --- |
| Kérelmezők száma | 36 |
| Támogatásra pénzben kifizetett összeg | 1.609.450 Ft |
| Támogatásban részesülők száma | 16 |

*Települési támogatás –* ***gyermekvédelmi***

|  |  |
| --- | --- |
| Kérelmezők száma | 20 |
| Támogatásra pénzben kifizetett összeg | 459.960 Ft |
| Támogatásban részesülők száma | 11 |

*Települési támogatás* ***- beiskolázási***

|  |  |
| --- | --- |
| Kérelmezők száma | 73 |
| Támogatásra kifizetett összeg | 1.670.000 Ft |
| Támogatásban részesülők száma | 62 |

***Rendszeres gyermekvédelmi kedvezmény***

|  |  |
| --- | --- |
| Kérelmezők száma | 95 |
| Támogatásban részesülő gyermekek száma | 273 |
| Támogatásban részesülő családok  száma | 81 |

***Fűtési támogatás (Rezsitámogatás)\****

|  |  |
| --- | --- |
| Kérelmezők száma | 179 |
| Támogatásra kifizetett összeg | 1.075.000 Ft |
| Támogatásban részesülők száma | 165 |

*\* a támogatás elnevezése rezsitámogatás névre változott, a rendeletmódosítás hatályba lépését követő időszakban, azaz 2022. 09. 23. napjától 2022. 11. 14. napjáig 133 kérelem került benyújtásra, 125 megállapítás született, támogatás összege a korábbi havi 5000 Ft-ról, havi 15.000 Ft-ra változott.*

***Táborozási támogatás***

|  |  |
| --- | --- |
| Kérelmezők száma | 3 |
| Támogatásra kifizetett összeg | 84.000 Ft |
| Támogatásban részesülők száma | 3 |

***Ösztöndíj-támogatás***

|  |  |
| --- | --- |
| Kérelmezők száma | 23 |
| Támogatásra kifizetett összeg | 2.440.000 Ft |
| Támogatásban részesülők száma | 20 |

***Kiegészítő szállítási támogatás***

|  |  |
| --- | --- |
| Kérelmezők száma | 12 |
| Támogatásra kifizetett összeg | 181.520 Ft |
| Támogatásban részesülők száma | 11 |

***Szociális lakbér - jövedelemigazolás***

|  |  |
| --- | --- |
| Kérelmezők száma | 40 |
| Az EVIN Zrt. állapítja meg a támogatás mértékét. | |

***Köztemetés***

|  |  |
| --- | --- |
| Esetszám | 81 |
| Kifizetett összeg | 18.574.698 Ft |

***Új támogatási forma 2022. 09. 23-tól –*** *Egyszeri gondozási települési támogatás*

|  |  |
| --- | --- |
| Kérelmezők száma | 0 |
| Támogatásra kifizetett összeg | 0 Ft |
| Támogatásban részesülők száma | 0 |

Az alábbiakban részletezett támogatási formákra vonatkozó adatok áttekintése során szembetűnő, hogy a támogatások és/vagy megállapítások száma, ezáltal az előirányzatban meghatározott keretösszegek felhasználása is meglehetősen alacsony volt.

Az egyszeri, rendkívüli támogatás (Covid-19), az egyszeri, otthonápolási támogatás, valamint az egészségügyi szolgáltatási jogosultság, továbbá a jövedelempótló rendszeres támogatás 2022. szeptember 23. napjával kivezetésre került a 6/2016. Ör.-ből. A szemüveg vásárlásához nyújtott támogatás pedig beépítésre került a gyógyszerkiadásokhoz és gyógyászati segédeszköz vásárláshoz nyújtott támogatási forma körébe, mely bővített jogosultsági feltételekkel kérelmezhető, és az éves gyógyszerköltség keretén felül magasabb összegben állapítható meg.

*Települési támogatás* ***– egyszeri, rendkívüli támogatás (Covid-19)***

|  |  |
| --- | --- |
| Kérelmezők száma | 15 |
| Támogatásra pénzben kifizetett összeg | 114.000 Ft |
| Támogatásban részesülők száma | 1 |

*Települési támogatás* ***– egyszeri, otthonápolási támogatás***

|  |  |
| --- | --- |
| Kérelmezők száma | 0 |
| Támogatásra pénzben kifizetett összeg | 0 Ft |
| Támogatásban részesülők száma | 0 |

*Települési támogatás –* ***Egészségügyi szolgáltatási jogosultság***

|  |  |
| --- | --- |
| Kérelmezők száma | 0 |
| Támogatásra kifizetett összeg | 0 Ft |
| Támogatásban részesülők száma | 0 |

***Jövedelempótló rendszeres támogatás***

|  |  |
| --- | --- |
| Kérelmezők száma | 4 |
| Támogatásra kifizetett összeg | 150.670 Ft |
| Támogatásban részesülők száma | 2 |

***Szemüveg-vásárlási támogatás***

|  |  |
| --- | --- |
| Kérelmezők száma | 16 |
| Támogatásra kifizetett összeg | 195.000 Ft |
| Támogatásban részesülők száma | 8 |

**III/2. Budapest Főváros VII. kerület Erzsébetváros Önkormányzat Képviselő-testületének szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) rendeletének módosítását követő változások**

Az elmúlt időszakban, főként a koronavírus-járványnak és a személyes ügyfélkapcsolat hiányának köszönhetően csökkent a benyújtott kérelmek száma, a gazdasági változások következtében pedig az alacsony jövedelemhatárok és támogatási összegek már nem jelentettek hathatós segítséget a kerületi lakosok számára. Ezeket a tényezőket felismerve és figyelembe véve az önkormányzat reagálni kívánt az aktuális gazdasági, társadalmi helyzetre, ezért szeptemberben a Képviselő-testület megszavazta a szociális támogatási rendszer átalakításáról szóló javaslatot, amellyel egyrészt kibővítésre került a jogosultak köre, másrészt pedig jelentősen megemelték a támogatási összegeket. Továbbá a változtatás célja a bürökrácia csökkentése volt, így a kérelmezőknek bizonyos támogatási formák megigényléséhez elegendő évente egyszer felkeresniük személyesen a szociális ügyintézőket, akiknél egy helyen, egy időben egyszerre is igényelhetik a különböző támogatásokat. A személyes ügyfélfogadás során az ügyintézők feladata az ügyfelek szociális helyzetének feltérképezése, illetve az önkormányzat által biztosított, igényelhető támogatási formákról, valamint a kerületben elérhető segítő szolgáltatásokról való teljeskörű tájékoztatás nyújtása. Az önkormányzat célja, hogy emberközelibb, bizalomra, partnerségre épülő, a valós igényekre reagáló szolgáltatást biztosítson a kerületi lakosok számára. Erzsébetvárosban egy komplex rendszert hoztunk létre, amely egyfajta szociális védőhálót igyekszik nyújtani a rászorulóknak. A gyakorlatban ez azt jelenti, hogy a lenti támogatások közül – amennyiben a feltételeknek a kérelmező megfelel – több támogatási forma egyszerre is megigényelhető, így a fűtési szezonban a jogosultak havonta akár 30 ezer és 50 ezer forint közötti összeget is kaphatnak.

A gyermekes családok estén mindez kiegészülhet még a gyermekvédelmi települési támogatás, a beiskolázási támogatás, az ösztöndíj-támogatás, táborozási támogatás, valamint a rendszeres gyermekvédelmi kedvezmény éves összegével.

A támogatások:

* A rezsitámogatást október 1-től április 15-ig tartó időszakra lehet igényelni 5 ezer forint helyett már havonta 15 ezer forint összegben.
* A lakásfenntartási támogatás a korábbi havi 5 ezer forintról 15 ezer forintra emelkedik, és a Bischitz Johanna Integrált Humán Szolgáltató Központtal, valamint az EVIN Zrt.-vel való együttműködés esetén az önkormányzat a hátralékkal rendelkező háztartásokat sem hagyja magára.
* Az átmeneti vagy tartós létfenntartási gondok esetén nyújtott támogatás havi 6 ezer forintról 10 ezer forintra változik, illetve ez a támogatási forma hirtelen bekövetkezett megterhelő kiadás, vagy kialakult krízishelyzet következtében eseti jelleggel is igényelhető.
* A gyógyszerkiadásokhoz és gyógyászati segédeszköz vásárláshoz nyújtott települési támogatást a korábbi havi 6 ezer forint helyett, gyógyszerköltségektől függően már havi 10 ezer forint összegben lehet kérvényezni. Szemüveg vásárlásához továbbra is lehet támogatást igényelni 2-14 éves korig évente, 14 éves kor felett kétévente 35 ezer forint összegben.
* A gyermekvédelmi települési támogatás összegét az évi 57 ezer forintról 85 500 forintra növeltük.
* Az évente egyszer igényelhető beiskolázási támogatás is változik, a gyermek életkorától függően 20 ezer és 30 ezer forint közötti összegekre.
* Mindezek mellett pedig igénybe vehető az évi 12 ezer forintos rendszeres gyermekvédelmi kedvezmény.
* A rendeletmódosítással a kórházból kikerülő, ápolásra szoruló személyek részére évente egyszer 100 ezer forint összegben kérelmezhető az egyszeri gondozási települési támogatás, továbbá a családok részére, ahol tartós beteg vagy súlyosan fogyatékos családtag él, korhatártól és jövedelmi helyzettől függetlenül igényelhető a kiegészítő szállítási támogatás évi 114 ezer forint összegben.

A szociális rendelet tárgyidőszakban történt módosításai alapján a rezsitámogatás, valamint az átmeneti vagy tartós létfenntartási gondhoz nyújtott települési támogatás gyógyszerkiadásokhoz és gyógyászati segédeszköz vásárláshoz nyújtott települési támogatás igénylése és megállapítása esetében következett be jelentősebb emelkedés:

***Rezsitámogatás (korábbi fűtési támogatás)***

|  |  |
| --- | --- |
| Új kérelem alapján megállapítás 2021. 11. 01. – 2021. 12. 31. napja között\* | 82 |
| Új kérelem alapján megállapítás 2022. 10.01 – 2022. 11. 14. | 125 |

*\*a rendelet módosítása előtt, kérelmet csak november 1. napjától lehetett benyújtani fűtési támogatás megállapítása iránt*

***Átmeneti vagy tartós létfenntartási gondhoz nyújtott települési támogatás***

|  |  |
| --- | --- |
| Új kérelem alapján megállapítás 2021. 09. 23. – 2021. 11. 14. napja között | 7 |
| Új kérelem alapján megállapítás 2022. 09. 23. – 2022. 11. 14. | 47 |

***Gyógyszerkiadásokhoz és gyógyászati segédeszköz vásárláshoz nyújtott települési támogatás***

|  |  |
| --- | --- |
| Új kérelem alapján megállapítás 2021. 09. 23. – 2021. 11. 14. napja között | 1 |
| Új kérelem alapján megállapítás 2022. 09. 23. – 2022. 11. 14. | 16 |

Ahhoz, hogy a rendeletmódosítás kapcsán bekövetkező változásokról relevánsabb elemzést tudjunk készíteni, hosszabb időre van szükség, az önkormányzat azonban folyamatosan azon dolgozik, hogy minél több kerületi lakoshoz eljusson az információ a magasabb összegű támogatási formák igénybe vételének lehetőségéről.

**IV. Kulturális, közművelődési feladatok**

A **kötelező önkormányzati feladat**ként ellátandó **kulturális és közművelődési szolgáltatások** biztosítását az **ERöMŰVHÁZ Nonprofit Kft.** látja el közszolgáltatási szerződés keretében, amelyhez az Önkormányzat minden évben biztosítja a szükséges pénzügyi fedezetet, 2022-ben ez az összeg 330.058.000 Ft volt.

Szintén közszolgáltatási szerződés keretében lát el kulturális feladatokat a **Bethlen Téri Színház Közhasznú Nonprofit Kft.**, valamint a **Gólem Színház Közhasznú Egyesület**. A **Bihari János Kulturális Egyesület** közművelődési megállapodás keretében biztosítja az erzsébetvárosi óvodákban és iskolákban a néptánc oktatását. Továbbá az Akácfa u. 59. szám alatti épületben működik az **Erzsébetvárosi Ötvös Mesterségtörténeti Gyűjtemény,** amelynek fenntartására együttműködési megállapodás keretében nyújt támogatást Önkormányzatunk.

A 2020. évben alapított **Erzsébetvárosi irodalmi ösztöndíj felhívására** az idei évben 44 pályázat érkezett, a szakmai zsűri javaslata alapján **5 alkotó részesült** hat hónapon keresztül havi 160.000 Ft összegű pénzbeli támogatásban.

Az idei évben új megállapodás keretében biztosítjuk az **50%-os beiratkozási kedvezményt** a kerületi lakosoknak a **Fővárosi Szabó Ervin Könyvtár** Központi Könyvtárában és két tagkönyvtárában.

**V. Köznevelési tevékenységgel kapcsolatos feladatok**

Az Önkormányzat **balatonmáriafürdői üdülőjének igénybevételére** kiírt pályázat keretében **7 intézmény** szervezett nyári tábort a kerületi óvodások és iskolások részére, amelynek köszönhetően **közel 300 gyermek** táborozott idén a Balatonnál.

A kerületi állami fenntartású **köznevelési intézmények** **részére kiírt pályázat** keretében 3 intézmény részére közel 10.000.000 Ft összegű támogatást nyújtottunk az iskolai programok megvalósítása érdekében.

Az idei évben három **nyugdíjas pedagógus részére** adtuk át a vas-, gyémánt- illetve rubint fokozatú **díszoklevelet**, valami az ehhez kapcsolódó anyagi elismerést.

**VI. Civil szervezetek, nemzetiségi önkormányzatok, egyházak támogatása**

A **civil szervezetek** **működési és programcélú támogatására** az idei évben ismét volt lehetőség **pályázat** kiírására, amelynek köszönhetően a 13.000.000 Ft összegű program célú támogatási keretből 36 civil szervezet részesült támogatásban, a 7.000.000 Ft összegű működési célú támogatási keretből 25 civil szervezet részesült támogatásban.

A **nemzetiségi önkormányzatok** **kulturális programjainak megvalósításához** az elmúlt évekhez hasonlóan szintén hozzájárultunk, nyolc nemzetiségi önkormányzat programjaihoz nyújtott az önkormányzat egyenként 330.000 Ft összegű támogatást.

Az erzsébetvárosi **egyházi szervezetek** szintén pályázat keretében részesülhettek támogatásban **programjaik megvalósításához**, a 7.000.000 Ft összegű pályázati keretből 7 egyházi szervezet pályázatát támogatta Önkormányzatunk.

**VII. Erzsébetvárosi családok, gyermekek pályázati támogatása**

Az **erzsébetvárosi családok üdülésétnek támogatására,** valamint **a sajátos nevelési igényű gyermeket nevelő családok támogatására** az idei évbenismét kiírtuk a pályázatot. Az üdülési támogatás keretében 19 család pályázatát támogattuk 1.720.000 Ft összegben, a sajátos nevelési igényű gyermekek fejlesztéséhez mindösszesen 500.000 Ft-tal segítettünk 5 pályázó családot.

A kerületi lakcímmel rendelkező és kerületi köznevelési intézménybe járó, kiemelkedő tanulmányi eredményt elérő 5-12. évfolyamos diákok két alkalommal igényelhették a **Karinthy Frigyes-ösztöndíjat**. A **2022. I. félévi** tanulmányi eredmények alapján **65 gyermek** részesült 5 hónapon keresztül havi 10.000 Ft összegű ösztöndíjban, a **2022. év végi** tanulmányi eredmények alapján **72 gyermek** részére állapítottuk meg az ösztöndíjat, amelyet 2023. januárjáig folyósítunk a részükre.

Az **Erzsébetvárosi Felsőoktatási Ösztöndíjról** szóló önkormányzati rendelet alapján a 2022-2023. tanévben 13 felsőoktatásban tanuló részesül a jövedelmi viszonyaitól függően havi 21.000, vagy 25.000 Ft összegű ösztöndíjban 10 hónapon keresztül.

Továbbá az idei évben is csatlakoztunk a **Bursa Hungarica Felsőoktatási Ösztöndíjpályázathoz,** amelyben 6 pályázó részesül támogatásban. Az önkormányzat által biztosított ösztöndíjrész havi összege 13.000, 14.000, illetve 15.000 Ft, a jövedelmi viszonyoktól függően, amelyhez további 5.000 Ft összegű ösztöndíjat biztosít a Kulturális és Innovációs Minisztérium az intézményeken keresztül.

A **fiatalok egyéni közlekedésének támogatására** kiírt pályázat keretében 2 esetben kerékpár, 1 esetben roller beszerzéséhez, 1 esetben pedig jogosítvány megszerzéséhez nyújtottunk támogatást a kerületben lakhellyel vagy tartózkodási hellyel rendelkező 16 éven felüli fiatalok részére.

Új támogatási formaként vezettük be a **művészeti és sport tevékenységet támogató pályázati lehetőséget**, amelynek keretében egy évben legfeljebb egy alkalommal igényelhetnek a kerületben élő fiatalok maximum 50.000 Ft összegű vissza nem térítendő támogatást. A rendelet hatályba lépése óta 28 kérelem érkezett sporttámogatásra, amelynek keretében 1.400.000 Ft összegű támogatást nyújtottunk, illetve 503.900 Ft összegben támogattuk 11 fiatal művészeti tevékenységét.

**VIII. Sport feladatok**

Az idei évben ismét megvalósulhatott a kerületi általános iskolák részvételével megrendezett **kerületi diákolimpia**. A versenysorozat megrendezéséhez 1.000.000 Ft összegű támogatást nyújtottunk, amelyből az elismerő díjak mellett értékes sportszer csomaggal gazdagodhattak a részvevő intézmények.

A kerületben élő **parasportolók támogatását** is kiemelten fontosnak tartja Önkormányzatunk, az e célra elkülönített keretből több egyedi támogatást nyújtottunk nemzetközi versenyen való részvételhez, illetve edzőtábori költségekhez.

**Belső ellenőrzés**

A belső ellenőr tevékenységét 2022. évben a hatályos költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 21.§ (1-4) bekezdés, továbbá a nemzetközi belső ellenőrzési standardok figyelembevételével a Belső Ellenőrzési Kézikönyv szerint, valamint a Képviselő - testület által jóváhagyott éves ellenőrzési terv alapján végezte.

A belső ellenőrzést végző a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességét vizsgálva megállapításokat és ajánlásokat fogalmazott meg az ellenőrzött szervezetek vezetői részére. A belső ellenőr folyamatos ellenőrzést végzett a Képviselő-testület hivatalánál az önkormányzat működésével kapcsolatos feladatokra vonatkozóan, valamint az önkormányzat irányítása alá tartozó költségvetési szerveknél, továbbá az önkormányzat 100 %-os tulajdonában lévő gazdasági társaságoknál.

A 2022. évi belső ellenőrzési terv kockázatelemzéssel készült – a stratégiai tervet figyelembe véve - kiemelve a kockázati tényezőket és azok hatását. A 2022. évben 4 ellenőrzés lefolytatására került sor:

* Az Erzsébetvárosi Dob Óvoda működésének és gazdálkodásának átfogó ellenőrzése,
* az Erzsébetvárosi Rendészeti Igazgatóság működésének és gazdálkodásának átfogó ellenőrzése.
* az Energiaközösség létrehozása és működtetése c. projekt vizsgálata
* a Vagyongazdálkodási és Főépítészi Iroda szabályozottságának és működési folyamatainak vizsgálata.

Az ellenőrzési jelentések több intézkedést igénylő megállapítást fogalmaztak meg. Az ellenőrzések során feltárt hiányosságokat az érintett szervek, szervezeti egységek vezetői egyértelműen beazonosították. A belső ellenőrzés az ajánlásokról és javaslatokról folyamatos nyilvántartást vezet.

Az ellenőrzés alá vont szerveknek, szervezeti egységeknek a belső ellenőrzés által lefolytatott ellenőrzéseket követően intézkedési tervet kellett készíteni. Az intézkedési tervek megvalósulását, a megállapítások hasznosulását a belső ellenőrzés utóellenőrzés keretében vizsgálja.

**Jegyzői Iroda**

A Jegyzői Iroda feladatkörében eljárva ellátja a Képviselő-testületi ülések szervezésével, lebonyolításával, a döntések kihirdetésével, nyilvántartásával kapcsolatos feladatokat. Közreműködik a Képviselő-testület bizottságainak munkavégzésében. Jogi szempontból véleményezi és ellenőrzi a szerződéseket. Ellátja a társasházak törvényességi felügyeletével kapcsaolatos feladatokat.

**Képviselő-testületi munka számokban:**

|  |  |  |  |  |  |  |
| --- | --- | --- | --- | --- | --- | --- |
| 2022. évi ülések száma | | KT határozatok száma | rendeletek száma | előterjesztések száma | módosító indítványok | interpelláció képviselői kérdés |
| nyílt | ebből zárt |
| 15 | 11 | 354 | 60 | 268 | 29 | 2 |

**Közérdekű adatigénylések tekintetében** 33 db közérdekű adatigénylés érkezett.

A **társasházak törvényességi felügyeletének** tárgyában 44 eljárás indult Hivatalunkban.

A Jegyzői Iroda, mint szakiroda 2022. évben 42 db szerződést készített elő.

**Köztisztviselők kötelező továbbképzése**: A vonatkozó kormányrendeletnek megfelelően a teljesítményértékelési feladatok rendbenelvégzésre kerültek, meghatározásra kerültek az éves és féléves tisztviselői teljesítménykövetelmények, továbbá elkészültek év közben, valamint tárgyév lezárásaként az értékelések és az éves minősítések.

A közszolgálati tisztviselők továbbképzéséről szóló 273/2012.(IX.28.) számú kormányrendelet alapján 2014. január 1-től a tisztviselők teljesítik a kötelező továbbképzéseket. A munkatársak ellátták a továbbképzésekhez kapcsolódó, valamint a közigazgatási alap-és szakvizsgához kapcsolódó szervezési és koordinációs feladatokat.

Az **anyakönyvi szakterület** munkatársai a 2022.01.01.-2022.12.31. között  919 élve születést és 1552 halálesetet anyakönyveztek. Polgármesteri Hivatalunkat 2022-ben 144 pár kereste fel, az anyakönyvezetők 135 házasságkötésnél és 9 bejegyzett élettársi kapcsolat létesítésénél működtek közre. Állampolgársági esküt 50 fő tett Hivatalunkban. 4784 db anyakönyvi kivonat került kiállításra, ebből: 2190 db születési, 420 db házassági, 2165 db halotti és 9 db bejegyzett élettársi kapcsolat.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (I.24.) határozata a Polgármesteri Hivatal 2022. évi tevékenységéről szóló jegyzői beszámoló elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a Polgármesteri Hivatal 2022. évi tevékenységéről szóló jegyzői beszámolót elfogadja.

**Felelős:** Niedermüller Péter polgármester

**Határidő:** azonnal

Budapest, 2023. január 10.

Tóth László

jegyző