**BONYOLÍTÓI SZERZŐDÉS**

**1. számú módosítással egységes szerkezetben**

*„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése” tárgyában,*

*Budapest Főváros VII. kerület Erzsébetváros Önkormányzata Képviselő- testületének 232/2022. (IX.21.) és …/2023. (I.24.) számú Képviselő-testületi határozatok alapján*

amely létrejött egyrészről:

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6.; adószám: 15735708-2-42; statisztikai számjel:15735708-8411-321-01; törzskönyvi azonosító száma: 735704; képviseli: **Niedermüller Péter polgármester**)mint Megbízó (a továbbiakban: **Megbízó**),

másrészről:

**EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (1071 Budapest, Damjanich utca 12.; adószám: 12194528-2-42; Cégjegyzékszám:01-10-043258; Pénzforgalmi számlaszám: K&H Bank Nyrt. 10404072-00033584-00000007; képviseli: **dr. Halmai Gyula vezérigazgató)** mint Megbízott (a továbbiakban: **Megbízott**

– együttes említésük esetén: **Felek**) – között alulírott napon és helyen az alábbi feltételek szerint:

**ELŐZMÉNY**

1. Felek egyezően rögzítik, hogy Megbízott a Budapest Főváros VII. kerület Erzsébetváros Önkormányzata által alapított gazdasági társaság, közöttük az önkormányzati feladatok ellátása tárgyában Feladatellátási szerződés van érvényben.
2. Felek egyezően rögzítik, hogy Megbízott a szerződés tárgyát képező felújítási munkák előkészítése és műszaki tartalmának elkészítése érdekében elengedhetetlenül szükséges statikai szakvélemény és elektromos hálózatok felújítására vonatkozó kiviteli tervezési feladatok elvégzéséről a jelen szerződés aláírását megelőzően gondoskodott, melynek költségeit Felek jelen szerződés keretében rendezik.

**A SZERZŐDÉS TÁRGYA**

1. Megbízó megbízza Megbízottat a Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken (a továbbiakban: ingatlanok) elektromos hálózat felújítási munkák előkészítésének, valamint a jelen szerződés elválaszthatatlan mellékletét képező 1. és 2. számú mellékletekben részletezett költségvetés alapján a felújítás kivitelezésének lebonyolításával az alábbiakban megfogalmazottak szerint:
2. teljeskörűen készítse el a pályázati anyagot;
3. a vállalkozó, vagy alvállalkozó kiválasztása érdekében a szükséges beszerzési/ közbeszerzési eljárást ajánlatkérőként folytassa le;
4. a nyertes vállalkozóval a vállalkozási szerződést megrendelőként kösse meg, Megbízó tájékoztatása mellett;
5. a Megbízó érdekében a képviseletében működjön közre a szükséges hatósági eljárás(ok)ban;
6. a vállalkozási szerződés alapján teljesített munkálatok műszak átadás-átvételi eljárását bonyolítsa le, különös figyelemmel az előzetesen elkészített műszaki tartalomra, gondoskodjon a műszaki ellenőri feladatok ellátásáról;
7. a jótállási, illetve szavatossági idő alatt szükség esetén járjon el a Megbízó képviseletében (utó- felülvizsgálati eljárásban, illetve a jótállási/szavatossági igényérvényesítés érdekében);
8. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
9. Megbízottat jelen szerződés alapján díjazás illeti meg. A díjazás az 1. pontban meghatározott feladatokkal kapcsolatban felmerült, indokolt és számlákkal igazolt költségek ellenértékének megtérítéséből, illetve a szakipari kivitelezési munkák díja alapján számított 3 % bonyolítói díjból áll ***mindösszesen bruttó 79.012.814,- Ft, azaz hetvenkilencmillió-tizenkettőezer-nyolcszáztizennégy forint összegben*** az alábbiak szerint:

|  |  |  |  |  |  |
| --- | --- | --- | --- | --- | --- |
| **Tevékenység megnevezése** | **Nettó (ÁFA-nélküli) díj összege** | | | **ÁFA-összege** | **Bruttó (ÁFA-val növelt) díj összege** |
| **Király utca 49.** | **Király utca 55.** | **összesen** |
| *Elektromos hálózat felújítás előkészítése* | *955 500 Ft* | *351 000 Ft* | *1 306 500 Ft* | *352 755 Ft* | *1 659 255 Ft* |
| *Elektromos hálózat felújítás kivitelezése* | *30 216 650 Ft* | *28 005 795 Ft* | *58 222 445 Ft* | *15 720 060 Ft* | *73 942 505 Ft* |
| *Műszaki ellenőrzés díja* | *450 000 Ft* | *450 000 Ft* | *900 000 Ft* | *243 000 Ft* | *1 143 000 Ft* |
| *Bonyolítói díj (az előkészítés és a kivitelezés díjának 3%-a)* | *935 165 Ft* | *850 704 Ft* | *1 785 869 Ft* | *482 185 Ft* | *2 268 054 Ft* |
| **Mindösszesen:** | | | **62 214 814 Ft** | **16 798 000 Ft** | **79 012 814 Ft** |

1. Felek megállapodnak, hogy Megbízó a bonyolítói szerződés zökkenőmentes teljesítése érdekében Megbízott részére előleget biztosít. Az előleg összege a 3. pontban megjelölt ***elektromos hálózat felújítás előkészítési és kivitelezési***, valamint a műszaki ellenőrzés díjának legfeljebb 100%-a, melyet Megbízott legfeljebb 2 (kettő) részletben jogosult lehívni az alábbiak szerint:

1. (első) előleg összege: bruttó 48.056.848,- Ft,

2. (második) előleg összege: bruttó 28.687.912,- Ft.

1. Az előleget Megbízó az előlegről kiállított előlegbekérő kézhezvételét követő 8 (nyolc) napon belül fizeti meg a Megbízott K&H Bank Nyrt-nél vezetett 10404072-00033584-00000007számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

5.1. Megbízott 2 (kettő) előlegszámla, 1 (egy) részszámla és 1 (egy) végszámla kiállítására jogosult. Az 1. (első) előleg lehívására a bonyolítói szerződés aláírását követően van lehetőség.

5.2. Megbízott a 2. (második) előleget az első előleggel történt elszámolást követően jogosult lehívni, melyet Megbízó az előlegről kiállított előlegbekérő kézhezvételét követő 8 (nyolc) napon belül fizeti meg a Megbízott K&H Bank Nyrt-nél vezetett 10404072-00033584-00000007 számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

5.3. Megbízott az előleg összegeit a részszámlában, valamint a végszámlában számolja el.

1. Felek rögzítik, hogy **Megbízott az 1. pontban meghatározott tevékenységet 2023. június 30. napjáig elvégzi**, melyről Megbízó teljesítésigazolást állít ki az alábbiak szerint:

A teljesítés igazolásának folyamata:

1. A Felek egyezően rögzítik, hogy az elvégzésre kerülő szakipari kivitelezési és műszaki ellenőri feladatok tekintetében Megbízott jogosult a kivitelezés készültségi foka szerinti részteljesítést a részszámlában érvényesíteni.
2. A Felek egyezően rögzítik, hogy az elvégzésre kerülő bonyolítói feladatok teljes kivitelezését a teljesítést alátámasztó dokumentációk megléte esetén tekintik 100%-os teljesítésnek, amit Megbízott a végszámlában érvényesít.
3. A Felek egyezően rögzítik, hogy **Megbízott a bonyolítói feladatok teljes kivitelezéséről szóló elszámolás dokumentációját Megbízó részére legkésőbb 2023. augusztus 31. napjáig benyújtja**.
4. A Felek egyezően rögzítik, hogy az ingatlanokon elvégzésre kerülő szakipari kivitelezési feladatok tekintetében a készültségi foknak megfelelő (rész)teljesítést az azt alátámasztó dokumentációk, különösen a kivitelezői megfelelőségi- és a műszaki ellenőri nyilatkozatok megléte esetén tekintik elfogadottnak.
5. A Megbízó az átadott teljesítést alátámasztó dokumentációt 10 napon belül köteles felülvizsgálni, és kifogásait jelezni. A Felek megállapodnak abban, hogy amennyiben a Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. Felek rögzítik, hogy amennyiben a Megbízó a teljesítéssel kapcsolatban a megadott határidőn belül nem tesz nyilatkozatot vagy kifogást, úgy Megbízott írásban felszólítja erre. Amennyiben Megbízó az újabb határidőnek sem tesz eleget, úgy Megbízott jogosult a Hivatal vezetőjéhez fordulni.
6. Megbízott a teljesítésigazolás birtokában rész- illetve végszámlát állít ki, melyet a Megbízó 8 napos fizetési határidővel, a Megbízott K&H Bank Nyrt-nél vezetett 10404072-00033584-00000007számú bankszámlájára történő átutalással teljesít.
7. A teljesítés igazolására a Főépítészi és Vagyongazdálkodási Iroda vezetője jogosult.

A teljesítés igazolását és a pénzügyi elszámolást követően a Megbízott gondoskodik az üzembe helyezési okmányok elkészítéséről.

1. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
2. Felek képviselői:

Megbízó képviselője: dr. Veninger Nándor a Főépítészi és Vagyongazdálkodási Iroda vezetője

Megbízott képviselője: Dr. Halmai Gyula vezérigazgató

1. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.
2. Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. A Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik és kikötik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. A Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írják alá.
5. Jelen megállapodás 5 egymással szó szerint megegyező, eredeti példányban készült, melyből 3 példány a Megbízót, 2 példány a Megbízottat illeti.

Mellékletek:

1. sz. melléklet: Részletes költségvetés\_Király u. 49.
2. sz. melléklet: Részletes költségvetés\_Király u. 55.

Budapest, 2023………….

|  |  |
| --- | --- |
| ……………………………….. | ……………………………… |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Megbízó | **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság**  Dr. Halmai Gyula vezérigazgató  Megbízott |

Jogilag ellenőrizte: Pénzügyi ellenjegyzés:

………………………… …………………………

Tóth László Nemes Erzsébet

jegyző Pénzügyi Iroda vezetője